“Ўзбекинвест” фаолияти эътироф этилди\nАО Охангарон дон\nУниверсалбанкхусусий акциядорлик тижорат банки\nС начала работы biznes-daily.uz 6 038 983\nГлавная "БИРЖА" “Ўзбекинвест” фаолияти эътироф этилди\n“SAIPRO” ахборот-рейтинг агентлиги 2016 йил якунларига кўра, “Ўзбекинвест” экспорт-импорт миллий суғурта компаниясининг “uzA++” (Энг юқори молиявий кўрсаткич) рейтингини тасдиқлади. Эътироф этилишича, компаниянинг ўтган йилдаги фаолияти якунлари бўйича кўрсаткичлари юқори даражада сақлаб қолинган. Йиғилган суғурта мукофотлари ҳажми 30,4 фоизга ўсиб, унинг кўпайиши эса компания суғурта мажбуриятлари ҳажмининг ортишига ҳам таъсир қилиб, 19,9 фоизни ташкил этган. Умуман, суғурта портфелининг кўрсаткичлари яхшиланган, диверсификациялаш даражаси аввалгидек юқори даражада қолган.\nШунингдек, бултур тўлаб берилган суғурта бадаллари ҳажми 24,6 фоизга ўсган бўлиб, бу йиғилган суғурта мукофотларининг ўсиш даражасидан паст. Натижада суғурта мукофотларининг зарар кўриш даражаси 0,7 фоизга пасайган ва 14,4 фоиздан иборат бўлган. Таъкидлаш лозимки, ушбу кўрсаткич анча паст ҳисобланади ва компания суғурта портфели барқарорлигини баҳолашга салбий таъсир этмайди.\nШуни қайд этиш лозимки, компания қайта суғурталаш бозорида ҳам фаол иштирок этмоқда. Пировардида мазкур йўналиш суғурта портфелининг сон ва сифат кўрсаткичларига ижобий таъсир этиб, қайта суғурталаш фаолиятини юқори даражада комплекс баҳоланиши сақланиб туришини таъминлаяпти. Таъкидлаш жоизки, компания филиаллари ва жойлардаги бўлинмалар мамлакатимизнинг барча ҳудудларини қамраб олганлиги, унинг суғурта бозорида етакчиликни сақлаб туришига замин яратяпти. Буни компания фаолияти мисолида кўриш мумкин. Масалан, ўтган йил якунларига кўра, барча ҳудудий бўлинмалар бўйича суғурта мукофотларининг ўсиши кузатилди. Бу жамоа ишчанлик фаолиятининг комплекс баҳосига ижобий таъсир кўрсатмоқда.\nХусусан, бултур активлар 12,9 фоизга ўсган. Таъкидлаш жоизки, компания активлар ва шахсий маблағларнинг ҳажми бўйича бозорда етакчи ҳисобланади. Ҳисобот даврида шахсий маблағлар ва суғурта захираларининг кўпайиши активларнинг ўсиш манбаидан иборат бўлган. Активлар таркибида инвестициялар жалб этишни кўпайтириш орқали ўсиш амалга оширилган. Умуман компания активлари динамикаси ижобий баҳоланиб, капитал адекватлиги яхши ҳолатда сақланмоқда. Активлар ликвидлиги даражаси ҳам юқори баҳоланяпти.\nКомпаниянинг асосий суғурта фаолиятидан кейин инвестиция фаолияти иккинчи асосий йўналиш ҳисобланиб, бултур инвестициялар ҳажми 13,8 фоизга кўпайиб, 311,2 млрд. сўмга етган.\nБир сўз билан айтганда, компаниянинг барқарор молиявий аҳволи, суғурта бозорини бошқаришни тартибга соладиган тўлаш қобилияти бўйича етарли захирага эгалиги, шунингдек, бозордаги етакчилик ўрни унинг баҳолаш рейтинги сақланишини таъминловчи муҳим омил ҳисобланади.\nBest realtor МЧЖ Toshkent mintaqaviy filiali


Елим халта пуллик бўлгач... ким ютди,...\n23.02.2022 10:02 0 2487\n300 сўм арзимасдек, зарари асрларга татийди\nДўконларда, супермаркетларда 300 сўм бўлган елим халтани пуллик бўлгани учун, афсуски, ҳеч ким рад қилаётгани йўқ. (2019 йил 1 январда Экология ва атроф-муҳитни муҳофаза қилиш давлат қўмитаси муҳокама учун эълон қилган «Санитар тозалаш тизимларини янада такомиллаштириш ва ривожлантириш чора-тадбирлари тўғрисида»ги ҳукумат қарори муҳокамасидан кейин дўконларда елим халталар пуллик бўлди.)\nҲар бир супермаркетдаги касса олдига илиб қўйилган матоли халталар ўн минг, қоғозли халталар бир ярим минг сўм. Бу халталарни баъзи табиат жонкуярлари, елим халтанинг кони зарар эканлигини англаган одамларгина сотиб олиши мумкин. Қолаверса, нархида жуда катта фарқ бор. Демак, муаммо уни пуллик қилиш билан ҳал бўлиб қолмабди.\nБир экофаол айтганди: «Елим халталар энди кириб келаётганда, ҳали камёб пайтида авайлаб ишлатардик», деб. Елим халтанинг зарарини камайтириш учун уни матоли ёки қоғозли халталар нархи билан тенглаштириш ва ёки камёб ҳолга тушириш керакдир. Хорижда – Европа Иттифоқининг барча давлатларида бундай маҳсулотларни бозордан олиб ташлаш ва 2021 йил 3 июлгача ишлаб чиқармаслик мажбуриятини юклаган. 12 ой ичида аввал ишлаб чиқарилган маҳсулотларни сотишга рухсат берилди ва кейин тақиқ тўлиқ кучга кирди.\nГрузияда 2019 йил 1 апрел санасидан бошлаб елим халталардан фойдаланиш, олиб кириш ва ишлаб чиқариш бутунлай тақиқланган. Энди елим халталарни ишлаб чиқарувчи ёки импорт қилувчи тадбиркорларга яхшигина жарима солинади. 2014 йил статистик маълумотларга кўра, ҳар бир фуқарога йилига ўртача 525 дона, масалан, Ирландияда бу рақам 14 тани, Дания, Финляндияда эса тўртта елим пакетни ташкил этади.\n– Оддий халқнинг чўнтагидан чиқаётган 300 сўм пул арзимасдек, аммо тома-тома кўл бўлар, деганларидек жуда катта миқдордаги маблағ елим халта ишлаб чиқарувчилар ва уни пуллаётган дўкондорларни чўнтагини қаппайтирмоқда холос, – дейди супермаркетдаги бир харидор. – Ҳар куни уйга елим халта кириб келади, сақичдан тортиб кир совунгача ўраб берилади. Мен матодан тикилган халтадан битта олиб қўйсам? бир неча ойга етади, ўша кетма-кет оладиган елим халталаримнинг пулини қоплаб ҳам кетади.\nПарижда кўча супурилмайди, ювилади\n– Францияда шиша идиш бошқа чиқиндига қўшилмайди, ҳеч қачон қайта ишланмайдиган озиқ-овқат маҳсулотлари очиқ ҳолатда дуч келган жойга ташланмайди. Масалан, бир оиладаги ҳомиладор кунда олти марта қонидаги қанд миқдорини текшириб бориши керак. Қон таҳлилларига ишлатилган нарсаларни ташлаш учун устига «ҳаёт учун хавфли», деб ёзилган махсус қути берилади, тўлгач кўчадаги сариқ чиқинди қутига оғзи ёпиқ ҳолатда ташлаш керак. Ҳар бир чиқинди ташланадиган қутининг рангги алоҳида. Масалан, супермаркетлар олдига ўрнатилган яшил қутига баклашкани ташлайсиз ва эвазига пул оласиз. Арзимаган пул, аммо одамларни қизиқтиради. Францияда кўча супурилмайди, балки ювилади.\nЧиқиндиларни махсус чангютгич тозалайди, бу ерда аёллар кўча супурмайди. Баъзида шаҳар кечга бориб ифлосланиб қолади, чунки бу ерга туристлар кўп келади. Ва ўзларининг тарбиясини кўрсатишади. Францияда кийимлар алоҳида жойга ташланади. Ҳар бир кўчада биттадан махсус жой бор, кийимларни қайта ишлаб бошқа маҳсулот чиқаради. Қолаверса, кўчага қўйилган нарсаларнинг ҳаммаси чиқинди ҳисобланмайди. Болалар аравачаси, мебеллар, ҳатто қўл телефони, тахлаб қадоқланган кийса бўладиган кийимлар – буларнинг барчаси эҳтиёжманд одамлар учун. Аккумуляторларни кўчага ташлаб кетиш мумкин эмас – жаримаси 500 евродан 3 йил қамоқ жазосигача. Чунки бу ерларда машинанинг аккумлятори штрих кодлар билан расмийлаштирилган бўлади.\nЧиқиндини гулга айирбошлашади\nГулноза Тўхтасинова, Фарғона экология ва атроф-муҳитни муҳофаза қилиш бошқармаси матбуот котиби:\n– Вилоятимизда 13 та чиқиндиларни қайта ишлаш корхоналари бор. Олтиариқ йўлидаги марказий чиқиндихонага Беларусдан саралаш технологиялари келтирилди. «Ёш авлод таянчи» (полиэтилен), РТИ техник МЧЖ (яроқсиз резина маҳсулотлари), Санфа Вибер, Robber Goods Produck МЧЖ (эски ҳар хил резина маҳсулотлари), Robber Roud МЧЖ (эски машина шиналари), Бешариқ – Бешқувур (полиэтилен) чиқиндиларни қайта ишлаш орқали релсларга резина, полиэтилен қувур, резина тўшамалар, спорт тўшамалари (юмшоқ матлар), ўйинчоқ, кўрпа-тўшак, ёстиқлар ичига солинадиган сентефонлар ишлаб чиқарилмоқда. Афсуски, юпқа бир марталик елим халталарни қайта ишлашнинг имкони йўқ. Сабаби, уларнинг бир дунёсидан атиги битта пакет чиқади. Бу учун қанча меҳнат, техника кучи кетади. Қоғоз ва матоли халталарга эса бир қанча дарахтларни кесишга тўғри келади. Шунинг учун қарорда кўрсатилгандек, полиэтилен халталарнинг микронини катталаштириш ҳақида ўйлаш керак, шунда буларни қайта ишлаб чиқариш имкони бўлади ва бир неча марта фойдаланилади. Ҳозир Фарғонанинг кўпгина ҳудудларида шина ва баклашкаларни тополмайсиз.\nЯна битта яхши анъана – ўқувчилар ўқув йили охиригача қоғоз ва баклашкаларни йиғиб боради, йил охирида тадбиркорларга топширади ва мактаб учун керак бўлган гул, ўқув қуроллари сотиб олишади.\n«Елим халталардан нафратланаман»\nЗебохон Муродимова, инглиз тили ўқитувчиси:\n– Ўзбекистонга келишим билан катта муаммога дуч келдим. Кўча-кўйда, бозорда, дўконда бир кило олма, сут-қатиқ ёки бирор eгулик оласизми рангли пластик пакетларга солиб беришади. Буни табиийдек қабул қиламиз. Ошхона ҳар хил рангдаги бундай пакетларга тўлиб кетади. Ҳаммасини йиғиб битта каттароғига соласиз. Ҳечқиси йўқ, ахлат ташлашга қулай дейсиз. Эртасига уйга яна 3-4та пакет кириб келади. Қанча кўп кирса, шунча кўп сиз уни чиқиндига улоқтирасиз. Қаранг, бу пакетнинг хизмати 1-2 кунлик, лекин унинг чириб, тупроққа айланиб кетишига 300 йиллар кетади. Касбим тақозоси билан Америкада ва Европада бўлиб қайтдим, аввало, одамларнинг чиқинди масаласидаги масъулияти ва маданияти мени ҳайратлантирди. Улар ўзлари билан сетка олиб юришади. Жуда камдан-кам ҳолларда елим халталардан фойдаланишади. Шундай қилиб бу пластик пакетларга қарши уруш очдим, турмуш ўртоғим кўпроқ кўчада у-бу сотиб олиб келганлари учун бу кичик пакетлар бир зумда кўпайиб қолди. Мен «STOP BRINGING THESE NASTY PLASTIC BAGS» дедим. Энди улар ҳам уйда бор матодан тикилган халталаримизни олиб кетадиган бўлдилар. Елим халталардан нафратланаман, улар сайёрамизни бўғаяпти.\nШвецияда чиқинди йўқ\nНаргис Қосимова, медиатренер, экожурналист:\n– ekolog.uz телеграм канали 2018 йилдан буён фаолият юритади. Ўтган йиллар ичида каналимиз Экология ва атроф муҳитни муҳофаза қилиш давлат қўмитаси ва унинг вилоятлардаги бошқармалари, Экопартия ва унинг бўлинмалари билан ҳамкорликликни йўлга қўйдик. Чиқиндилар бўйича мурожаатларнинг энг кўпи Тошкент шаҳри ва Тошкент вилоятидан тушади. Бу, ўз навбатида, мурожаатчиларнинг яшаб турган жойига бефарқ эмаслигини билдиради.\nМинг маротаба чиқиндини тозаласанг ҳам, одамларнинг ўзлари ташламасликни ўрганмагунича муаммо ҳал бўлмайди. Хорижда аллақачон чиқиндини қайта ишлаб, ундан қимматбаҳо металларни ажратиб олиш, иккиламчи ресурс сифатида фойдаланиш йўлга қўйилган. Шундай давлатлар борки, масалан Швеция, уларда ҳаттоки чиқиндининг ўзи йўқ. Бу оғриқли муаммони ҳал этиш учун қайта ишлаш билан бирга, чиқиндини ёқиш натижасида биогаз, электр қуввати олиш мумкин бўлган биоқурилмаларни ҳар бир ҳудудга ўрнатиш лозим.\nБундан 5-6 йил илгари Глобал экологик фонднинг кичик лойиҳалари доирасида Тошкент вилояти, Сирдарё вилоятининг Ховос туманида «Надежда» фермер хўжалигида биоқурилма синов тариқасида ўрнатилиб, мол гўнги ва чиқиндиларни ёқиш натижасида ҳосил бўлган биогаз билан 100 тача хонадонни газ ва электр билан таъминланганди. Нега айнан мана шундай лойиҳалар қўллаб-қувватланмайди?\nБу ҳам чиқиндидан атрофни тозалаш, ҳам ўтин учун дарахтларнинг кесилишини олдини олиш, ҳам табиий газ заҳираларимизни тежаш имкони бўларди. Чиқиндини қайта ишлайдиган қурилмани қуриш учун маълум миқдорда капитал харажатлар талаб этади, бундай лойиҳалар ўзини ўзи тез қопламайди ва давлат дотациясини талаб қилади. Етакчи давлатлар, жумладан, Германия ва кўпгина Европа мамлакатлари биогаз ишлаб чиқарувчиларни давлат томонидан қўллаб-қувватлаш йўлидан бормоқда. Бу «яшил тариф» шаклида амалга оширилмоқда, яъни, электр ва иссиқлик энергиясини оширилган нархларда сотиб олмоқда.\nЖумладан, Германияда 1993 йилгача биогаз қурилмалари сони 250 тагача етган. Фақат 1990 йилдан бошлаб, жамоатчилик тармоқларига бундай электр энергияни нисбатан атиги 10 цент/кВт га кам сотишга имконият берилиши кафолатланиши қонунда пайдо бўлиши, қурилмаларнинг сонини 2000 йилга келиб, деярли тўрт баробар, яъни 1000 тага ошишига сабаб бўлган. Ривожланган давлатлар ичида Хитой биогаздан фойдаланиш бўйича энг пешқадам, бу ерда доимий асосда ахлатхона ва канализацияларда 20 млн. ортиқ биогаз қурилмаси ишлаб турибди...\nБиз ҳар доимгидек ушбу мавзуни тўлдириш мақсадида Экология ва атроф муҳитни муҳофаза қилиш давлат қўмитаси мутахассисларига юзландик, аммо ҳали ҳамон жавоблар тайёрланмоқда экан...\nИсмоил Сагдуллаев, «Махсустранс» ДУК раҳбаримаслаҳатчиси:\n– Мамлакатимизда 197 та чиқинди полигони бор, 24 таси тўлган, экологик талабларга умуман жавоб бермайди. Тошкент шаҳридан бир кунда икки минг тонна чиқинди чиқади. Осиё тараққиёт банкидан 3 млн 200 долларлик рекультивация учун техникалар олдик. 59 гектарли полигон ўзининг вақтини яшаб бўлди. Энди 30 гектарли бетон ва пленка қатламли сув ва экологияга зарари бўлмаган полигонни ишга туширамиз. Хориж компаниялари билан шартнома тузганмиз. Яъни, кўмилган (асосий қисми елим ва қаттиқ) чиқиндилардан чиқаётган метан газдан электр энергия олишни мўлжаллаяпмиз. 18 мингга яқин контейнер қўйганимиз билан экологик маданият бўлмаса қийин. Келажакда ҳар бир полигон олдида саралаш ва қайта ишлаш заводлари қурилади.\nМаълумот учун: Ўзбекистонда сўнгги йиллардаги иқтисодий ўсиш сабаб йилига 7 млн тонна маиший чиқинди ҳосил бўлмоқда. Бу ҳақда Президент Шавкат Мирзиёев чиқиндилар билан ишлаш тизимини такомиллаштириш ва ҳудудлардаги экологик ҳолатни яхшилаш, «Яшил макон» умуммиллий лойиҳасини амалга ошириш бўйича 2022 йилдаги устувор вазифалар юзасидан жорий йил феврал бошида ўтказилган видеоселектор йиғилишида сўз очаркан, ушбу чиқиндиларни йиғиш, саралаш, олиб чиқиш, қайта ишлаш ва утилизация қилиш аҳволи қониқарли эмаслигини урғулаган.\nТаъкидланишича, маиший чиқиндиларни қайта ишлаш даражаси Aндижонда – 45 фоиз, Бухорода – 43 фоиз, Навоий ва Наманганда – 36 фоизни ташкил этиб, яхши натижа кўрсатилмоқда. Aксинча, Қорақалпоғистон – 10 фоиз, Фарғона ва Қашқадарё – 20 фоиз билан қолган ҳудудлардан орқада. Шунингдек, чиқиндиларни олиб чиқиш қамрови 90 фоизга етган бўлса-да (2017 йилда атиги 25 фоиз эди), 781 та маҳаллада 30 йилдан буён чиқиндини олиб чиқиш масаласи ҳал етилмагани танқид қилинди.\nZero-waste – чиқиндиларнинг нол иерархияси\nZero-waste – бу нарса ва нарсаларни қайта ишлатиш орқали чиқиндилар миқдорини минималлаштиришга қаратилган тамойиллар тўплами. Нолинчи чиқиндиларнинг мақсади ҳар қандай чиқиндиларни полигонларга, ёқиш заводларига ёки океанга (афсуски, денгиз ва океанларни ифлослантирувчи чиқиндиларнинг 80% дан ортиғи пластикдир) юборишни тўхтатишдир. Ҳозирда пластикнинг атиги 9 фоизи қайта ишланади. Zero-waste ҳаракати оммалашиб, 1998-2002 йилларда ўзининг энг юқори чўққисига чиқди ва шундан сўнг назариядан амалиётга ўтиб, асосий эътибор чиқиндисиз жамият тузилиши ва хатти-ҳаракатлари қоидаларига қаратилди. Масалан, мана шу тамойил бўйича Калифорнияда яшовчи француз-америкалик Беа Жонсон буни тўрт кишилик уйида қўллашга қарор қилди. 2009 йилда у машҳур Zero-waste home блоги орқали ўз тажрибаси билан ўртоқлаша бошлади ва 2010 йилда у Ню-Йорк Таймс газетасида чоп этилди.\nГерманияда Мари Делапиер илк қадоқсиз дўконни очди.\nМана шу тамойил бўйича ўзимизда ҳам бир корхонанинг хайрли иши ҳақидаги маълумот тасодифан қўлимизга тушиб қолди.\nШвейцариядаги Zero-waste асосчиси Натали Бино нотижорат ташкилот тузди. Шундай қилиб йиллар давомида Zero-waste турмуш тарзи кенг тарқалди. Дунё бўйлаб минглаб ижтимоий медиа каналлар, блоглар, оммавий дўконлар ва ташкилотлар пайдо бўлди. Ва, ўз навбатида, бу жадал ривожланаётган оммавий ҳаракат Unliever и Procter and Gamble каби йирик корпорацияларга қайта фойдаланиш мумкин бўлган муқобил маҳсулотларни яратишга талабни кучайтирди.\nМақола ёзиш асносида чиқиндиларнинг инсон саломатлигига қай даражада зарари борлигига ҳақидаги маълумотларга дуч келдик, гарчи бу алоҳида мавзу ҳисобланса-да қисқача қўшимча факт бермоқчимиз:\nТабиий чириган ахлатларда топилган водород сулфиди ўпка саратони ва нафас олиш касалликларини ривожлантирса, туғилиш нуқсонлари ва кам вазн полигонларга яқин яшайдиганларда учрайди, яъни майда заррачалар ва азот диоксиди сабаб бўлади. Полигон филтрларида маиший кимё ва рецепт бўйича дори-дармонлар тобора кўпроқ топилмоқда. Ушбу материалларнинг чиқиндихоналардаги таркиби ва бу кимёвий моддалар, дориларнинг ер ости сувлари ва атроф-муҳитга кириши мумкинлиги эса катта ташвиш уйғотишини ҳисобга олиб бу мавзуга яна қайтамиз...\nэкология елим халта


Кимгадир йўл кўрсатадиган одам, аввало, ўзининг хатти-ҳаракатлари билан бошқаларга ўрнак бўлиши керак. Айниқса, бугун масъулият маҳалла тизими ҳамда унинг мутасаддилари зиммасига юклатилаётган бир вақтда уларга нисбатан бу талаб янада ошмоқда.\nБаъзан маҳалла фаолларининг ҳеч қандай иш қилмаётгани, аҳоли билан ишламаётгани ҳақида куюниб гапириб қоламиз. Айрим ҳудудларда, ҳатто, маҳалла раисини ҳеч ким танимайди.\nАммо пойтахтимизнинг Юнусобод туманида жойлашган «Юртобод» маҳалла фуқаролар йиғини раиси Нажот Ниёзов ҳақида бундай деб бўлмайди.\nУ киши маҳалла ёшларининг бўш вақтини мазмунли ташкил этиш мақсадида тумандаги 258-мактабда «Ёшлик илҳомлари» номли ижодий тўгарак ташкил этган. Тўгаракда мактаб ўқувчиларидан ташқари, иқтидорли, адабиётга ҳавасманд бошқа ёшлар ҳам фаол иштирок этиб, адабий муҳитдан руҳланмоқда.\nНажот Ниёзов қайси соҳада фаолият кўрсатмасин, бадиий ижод билан мунтазам шуғулланган, адабиётни ўзига ошно билган. Унинг «Шукроналик», «Ўзбегу уйғурим», «Ҳикматли ва бағрикенг юртим» номли китобларида Ватанга, эл-юртга муҳаббат, миллатлараро дўстлик каби инсоний фазилатлар улуғланган.\nШеъриятга ошнолик, китобга муҳаббат инсонни камолот сари етаклайди. Бундай маҳаллада маънавий муҳит барқарор бўлиши, шубҳасиз. Юртобод кўплаб ижобий кўрсаткичлари билан намуналилар сафидан жой олгани шундан. Бинобарин, жорий йилда ҳудудда бирорта жиноят, оилавий ажрашиш қайд этилмади.\n— Маҳаллада Ҳаж ва Умра сафарига боришни ният қилган юртдошларимизни маҳалла ишига кенг жалб этиш, уларнинг ҳаётий тажрибаси, панд-насиҳатини аҳоли, айниқса, ёшлар орасида кенг тарғиб этишга алоҳида эътибор қаратганмиз, — дейди Нажот НИЁЗОВ. — Ижтимоий-маънавий муҳити нисбатан оғир ҳисобланган оилалар маҳаллада истиқомат қилувчи ҳожилар, умра зиёратини ўтаб келган кишиларга бириктириб қўйилган. Натижада турли оилавий муросасизликлар, ҳуқуқбузарликлар профилактикасига доир ишлар самарадорлиги сезиларли даражада ортди.\nЭҳтиёжманд оилаларнинг моддий шароитини яхшилашга ҳам бутун маҳалла аҳли бош қўшгани боис, рўйхат кескин қисқарган. Айни пайтда уларнинг сони атиги икки нафарни ташкил этмоқда.\nҲа, қайси маҳаллада иш тўғри ташкил этилган, ҳар бир фуқаро билан яқин ижтимоий ҳамкорлик ўрнатилган бўлса, ўша ерда ҳамжиҳатлик, меҳр-оқибат, ўзаро тушуниш ва қўллаб-қувватлаш муҳити қарор топади. Нохуш ва кўнгилсиз ҳолатларга йўл қўйилмайди.\n12:48, 12.04.2019 ✔87\n11:15, 31.01.2019 ✔210\n17:36, 24.01.2019 ✔255\n✔ 87  12:48, 12.04.2019\n✔ 210  11:15, 31.01.2019\n✔ 255  17:36, 24.01.2019\n✔ 280  17:16, 27.12.2018\n✔ 280  17:32, 13.12.2018


Тошкентда 31 август – 4 сентябрь кунлари Ислом тараққиёт банкининг йиллик йиғилиши ўтказилади – Alhidoya.uz\nЎзбекистоннинг Малайзиядаги элчиси Равшан Усмонов «OIC Today» журнали бош директори Толиб бин Муҳаммад Абдуллоҳ билан учрашув ўтказди, деб хабар бермоқда «Дунё» АА.\n«OIC Today» журнали 2003 йилда ташкил этилган бўлиб, у Ислом ҳамкорлик ташкилотининг (ИҲТ) Халқаро бизнес маркази гуруҳи таркибига киради. Журнал ИҲТга аъзо давлатлар ўртасида, шунингдек, Жанубий Корея, Япония, Мяньма ва Буюк Британияда тарқатилади.\nМузокаралар чоғида Малайзия томони Ўзбекистон мустақил тараққиётининг асосий ютуқлари, шунингдек, бўлажак Президент сайловига тайёргарлик ишлари билан атрофлича таништирилди.\nБундан ташқари, суҳбатдошга 31 августдан 4 сентябрга қадар Тошкентда ўтказиладиган ИТБ Бошқарувчилар кенгашининг йиллик йиғилиши ҳақида маълумот берилди.\nХусусан, йиллик йиғилишда ИТБга аъзо мамлакатларнинг молия, иқтисодиёт, режалаштириш ва халқаро ҳамкорлик учун масъул ҳукумат аъзолари ва вазирлари, Марказий банклар раҳбарлари ва бошқа мансабдор шахслари, шунингдек, кўп томонлама ривожланиш банклари, халқаро ривожланиш ташкилотлари, бизнес, фуқаролик жамияти, оммавий ахборот воситалари ва бошқа манфаатдор томонларнинг юқори мартабали вакиллари иштирок этиши маълум қилинди. Йиллик анжуманда жами 2000 дан ортиқ иштирокчи қатнашиши кутилмоқда.\nCOVID-19 шароитида барқарорликни ошириш, глобал иқтисодий тикланишнинг йўли сифатида барқарор қўшилган қиймат занжирларини тиклаш, ёшларни ҳар томонлама ривожлантириш, иш ўринларини яратиш ва бошқа қатор долзарб мавзулар кўтарилади. Шунингдек, ИТБ ҳузуридаги Трансформация жамғармаси томонидан турли соҳаларда «Эртанги кун инновациялари» тақдимоти ташкил этилади.\nТолиб Абдуллоҳ Ўзбекистонда иқтисодиётни янада эркинлаштириш ва модернизация қилишга қаратилган кенг кўламли ислоҳотларга юқори баҳо бериб, «OIC Today» журнали республиканинг Куала-Лумпурдаги дипломатик миссияси билан конструктив ҳамкорликни давом эттиришга тайёрлигини билдирди.\nМузокаралар натижасида «OIC Today» журналида Ўзбекистон ҳақидаги материалларни чоп этиш бўйича ҳамкорликни фаоллаштириш бўйича келишувга эришилди.\nКалит сўзлар: Ислом тараққиёт банкиЎзбекистон\n«Вақф» хайрия жамоат фонди Фарғона вилоят филиали мустақиллик байрами муносабати билан хайрия ташкил этди


Тарихий сана: Бундан 27 йил аввал Ислом Каримов Ўзбекистонни мустақил давлат деб эълон қилган (+видео) / Ўзбекистон янгиликлари, энг сўнгги хабарлар\nСИЁСАТ 0 Шархлар 4580 кўрилди\nТарихий сана: Бундан 27 йил аввал Ислом Каримов Ўзбекистонни мустақил давлат деб эълон қилган (+видео)\nБундан роппа-роса 27 йил аввал, 1991 йил 31 августда Республика Олий Кенгашининг навбатдан ташқари йиғилишида Президент Ислом Каримов “Мен 1 сентябрни жумхуриятимизда Мустақиллик куни, умумхалқ байрами деб эълон қилишни таклиф этаман”, дея Ўзбекистонни мустақил давлат деб эълон қилди.\nУшбу воқеа телевидение орқали жонли эфирда кўрсатилди. Депутатлар мамлакат раҳбарининг баёнотини нақадар саросима ҳолатида қабул қилганликлари ўша ҳодиса шоҳиди бўлганларнинг ҳали ҳам эсида. Юз йилдан ортик муддат давомида улкан империянинг чекка бир музофоти бўлиб келган мамлакатнинг раҳбари томонидан қилинган бу қадар дадил баёнотга одамлар қандай муносабатда бўлишни билмас эди.\nБу, республика рахбарининг шубҳасиз фавқулодда дадил баёноти эди. Негаки, бундай мардонавор қадам ортидан Ислом Каримов нафақат лавозимидан маҳрум бўлиши, айни чоқда, унинг шахсий дахлсизлиги ҳам хатар остида қолиши мумкин эди. Ахир, бу даврда Ўзбекистон – Совет Социалистик Республикалари Иттифоқи таркибида бўлиб, мамлакат ҳудудида совет армиясининг Туркистон ҳарбий округи қўшинлари жойлаштирилган эди.\nҲа, Ислом Каримов бўлмаганида, Ўзбекистон эҳтимол тарихий ҳодисалар йўсини ва бошқа бир қатор объектив омилларга кўра мустақил давлатга айланар эди. Аммо ушбу савол очиқ қолмоқда: ўша лаҳзада мамлакат раҳбарлигига айнан Ислом Каримов каби инсон келмаганида, Ўзбекистон ва унинг кўп миллионли халқи тақдири қандай кечар эди? Зеро, бу инсон ўша долғали йилларда глобал ва минтақавий хавфу таҳдидларни моҳирона четлаб ўтиб, мамлакатимизни хатарсиз тараққиёт йўлига олиб чиқа билди, шунингдек, Ўзбекистоннинг келгуси ривожи учун мустаҳкам пойдевор қўя олди.\nМанба: Ислом Каримов фонди


Мавсумийлик ва антигистамин препаратлар | Фенкарол\nМавсумийлик ва антигистамин препаратлар.\nБаҳор купчилик учун севимли фасл, лекин баъзилар бу фаслни аллергия қўзиши туфайли қўрқув билан кутишади. Лекин баҳор мавсумий аллергик ринит қўзиши учун ягона йил фасли эмас. Аллергенлардан холи ягона йил фасли, бу –қиш (лекин бу чанг каналари, моғор ёки ҳайвон учун аллергияни бекор қилмайди). Апрел ва май - ойи дарахтлар гуллайдиган пайт (еман, қайин, тол), июн ва июл чангланиш ва бошоқлилар даври.\nМавсумий аллергия симптомларини камайтириш учун антигистамин препарати сизда бўлиши керак. Антигистамин препаратлар ўз хужайраларимиздан ажраладиган модда-гистамин билан курашади. Антигистамин препаратларини ҳар куни ёки аллергия сиптомлари пайдо булганда қабул қилиш мумкин. Учинчи вариант-аниқ аллерген билан учрашишдан олдин антигистамин препаратини қабул қилиш.\nАнтигистамин препаратлари 2 турга бўлинади: Уйқу чақирадиган антигистамин препаратлари ва уйқу чақирмайдиган антигистамин препаратлари. Агар мақсад дам олмаслик, уйғоқлик бўлса, уйқу чақирмайдиган антигистамин препарати қўлланса, одатдаги юмушларга ҳалақит қилмайди.Мана шунақа антигистамин препаратларидан бири-Фенкарол. Фенкарол аллергияни турли хил формаларида самара беради (аллергик ринит, атопик дерматит, алергик коньюктивит, эшак эми).\nФенкарол - Препарат икки ёқлама таъсири билан ажралиб туради: туқималардаги гистаминни йуқотиш билан бирга, Н1 рецепторларини блоклаб, гистамин таъсирини олдини олади. У бошқа аллергияга қарши препаратлар самарасизлигидаям самара беради. Фенкарол қичишга қарши яққол таъсири мавжуд.\nЁш ота оналар купинча янги туғилган чақалоқларга аллергия юзага келганда нима қўллашни билишмайди. Биз ёш оналарни хурсанд қилишимиз мумкин, чунки, фенкаролни янги тугилган чақалоқлардан бошлаб қўллаш мумкин. Эпилепсияда, пешоб тутолмаслик, глаукомадаям қуллашда муаммо йуқ. Фенкарол алкогол таъсирини кучайтирмайди, шу учун уни хавфсиз қуллаш мумкин.\nФенкарол тез таъсир қилиб, максимал самараси 1 соатда юзага чиқади. Турли хил дозалари мавжуд, шифокор керакли дозада препаратни қўллаши мумкин.\nФенкарол-латвияда ишлаб чиқарилган ва текширилган препарат булиб, аллергия симптомларини камайтиришда ишончли танлов.\nХохлаган препаратни қўллашдан олдин шифокор билан маслаҳатлашиш лозим, бироқ ёрдам учун мурожаат қил, агар:\nБурун таъсирланиши, бурундан қон кетиши бўлса\nАллергия симптомлари ўтиб кетмаса\nАнтигистамин препаратларни қабул қилиш бўйича саволлар бўлса


15:49 / 21.03.2016\n– Ўзбекистон ва унинг қадимий шаҳарлари ҳақида кўп эшитганман, ўқиганман. Жаҳон цивилизацияси тараққиётига беқиёс ҳисса қўшган буюк алломалар юртини кўришни орзу қилардим. Қарангки, Наврўз арафасида ниятимга етдим. Бу байрам ҳақида муайян тасаввурга эга бўлсам-да, бевосита иштирок этиб ҳайратим янада ортди.\nНаврўз миллий қадриятлар байрами экан. Бунга Бухоро шаҳрида ёшлар иштирокида ўтказилган фестивалда гувоҳ бўлдим. Миллий халқ ўйинлари, Наврўз тараннум этилган ялла-ю рақслар, сумалак тайёрлаётганлар ёнидан ўтар эканман, димоғимга аллақандай ажиб ҳид урилди. Тўхтаб қолдим. Нега, ийманиб турибсиз, татиб кўринг, дейишди. Бунақа тотни ҳеч қачон, ҳеч қаерда учратмаганман. Ўтмиши буюк, келажаги порлоқ халқнинг мана шундай байрамлари бўлади. Байрамингиз муборак бўлсин!\n– Олий ўқув юрти ўқитувчисиман. Бухорога бир гуруҳ талаба-ёшлар билан келдим. Шаҳар, унинг тарихий обидалари бизда катта таассурот қолдирди. Ҳар бир обида ўзбек халқининг ўзидек бетакрор. Кўчалар обод, одамлар хушмуомала.\n– Мен икки йилдан буён Ўзбекистон – Япония марказининг Бухоро бўлимида JICA (Япония халқароҳамкорлик ташкилоти) да кўнгилли сифатида ишлайман. Ўзбек тилини мулоқот қиладиган даражада ўргандим.\nЎзбекистон – мафтункор юрт, Наврўз – бетакрор байрам. Бухоро шаҳри кун сайин чирой очиб бормоқда. Бу Наврўз арафасида янада яққол сезилади. Сизларда ҳар кунинг Наврўз бўлсин, деган ибора бор экан. Бунинг замирида катта ҳикмат мужассам. Ўз тарихи, маданияти ва урф-одатларини улуғлаган халқнинг эртаси янада нурафшон бўлади.\nЎзА мухбири Э. Ёдгоров ёзиб олди.


Таътил танаффусидан сўнг Ўзбекистонда эмлов тадбирлари қайта бошланди\n19 январ 2022, Тошкент вақти: 04:08\nЎзбекистонда Янги йил таътили муносабати билан бир неча кунга тўхтатилган эмлов тадбирлари 5 январдан қайта бошланди. Соғлиқни сақлаш вазирлиги матбуот хизмати тарқатган маълумотга мувофиқ, кеча мамлакат бўйлаб аҳолини коронавирусга қарши эмлашда 151 минг 330 доза вакцинадан фойдаланилган.\nВазирлик эмлаш жараёнига старт берилган ўтган йилнинг апрель ойидан бери мамлакатда жами 39 миллион 355 минг 263 доза вакцина қўлланилганини қўшимча қилган.\nССВ қайдича, чоршанба куни Қорақалпоғистон Республикаси ва Сурхондарё вилоятидан ташқари ҳудудларда 146 кишида коронавирус инфекцияси аниқланган, шу тариқа вирусга чалинганларнинг умумий сони 199 минг 507 нафарга етган.\nВазирлик ўтган кеча-кундузда мамлакатнинг Сирдарё ва Сурхондарё вилоятларидан ташқари барча ҳудудларида 153 нафар бемор тузалгани, касалликдан соғайганларнинг умумий сони эса 196 минг 758 нафарга етганини қўшимча қилган.


Ана бўлмаса! UFC ўз жангчиларига марихуана истеъмолига рухсат берди / Olamsport.com\n07:50Головкин Чарло билан жанг қилишдан иккинчи марта бош тортмоқда\t0 07:26АПЛ. "Челси" сафарда "Ливерпуль"ни тиз чўктирди\t0 07:03Дзюдо. Бугун Тошкентда "Катта Дубулға" старт олади, жанг қиладиган спортчиларимиз рўйхати билан танишинг\t0 22:38UFC 259: Чемпион чемпионга қарши - Адесанья-Блахович жанги учун ПРОМО-РОЛИК\t0 22:10Хамзат Чимаев Инстаграмидан барча постларни ўчириб ташлади. Фақатгина битта сурат қолди (+ФОТО)\t0 21:49УЕФА "Ливерпуль" ва "РБ Лейпциг" ўртасидаги жавоб ўйинининг қаерда ўтишини маълум қилди\t0 21:23Спорт оиласининг тўрт нафар вакили байрам арафасида "Зулфия" мукофотини қўлга киритди\t0 20:40Симона Халеп ва Женнифер Брэди Дубайдаги турнирда қатнашмайдиган бўлди\t0 20:10Фьюри ва Жошуа иккита жанг бўйича келишувга эришди\t0 19:24Карикатура: 27 йиллик ҳомийликдан сўнг Pirelli "Интер"дан кетмоқда + ФОТО\t0 19:03Мэнни Пакьяо билан жанг қилишга яна бир номзод топилди\t0 18:42Хабибнинг жамоадоши жангига ўн кун қолганида бекор бўлди\t0 18:21Свитолина қийинчиликсиз иккинчи даврага йўл олди\t0 18:00"Пахтакор" ва "Насаф" ўртасидаги Суперкубокни ким бошқариши маълум 0 17:32Бахтда Баҳодирлар ўйини ва тош кўтариш бўйича Ўзбекистон чемпионати бошланди\t0\n15 янв 09:54\nАна бўлмаса! UFC ўз жангчиларига марихуана истеъмолига рухсат берди\nТеглар : ММА UFC\nUFC ташкилотчилари қоидаларнинг допинг-назорат бандига ўзгартириш киритди.\nУнга кўра, ташкилот ўз жангчиларига марихуана чекишга рухсат беради. Яъни, жангчи допингга тахлил топширганида, унда марихуана аниқланса, четлатиш олмайди ва бемалол жангда иштирок этаверади.\n"Баъзида марихуана инсон организмида узоқ муддат сақланиб қолади. Ҳа, биз жангчиларнинг марихуана чекишига қарши эмасмиз. Лекин марихуани таъсирида октагонга кўтарилишига рухсат бермаймиз", — деди UFC вице-президенти Жефф Новицки.\nЭслатиб ўтамиз, 2020 йилнинг декабрь ойида америкалик UFC жангчиси Нико Прайснинг тест-тахлилида айнан марихуана топилгани сабаб, ярим йилга четлатилган эди. Бундан ташқари, Прайс 8 500 доллар миқдорида жарима ҳам тўлаганди.\nUFC Vegas 20. Чеченистонликнинг аҳволи оғирлашгани сабаб тарозига чиқарилмади, марказий жанг иштирокчилари эса деярли бир хил вазнда 0\nХоллоуэй Хабибга: Сен қанақасига UFC пешқадамисан? 2


БОЛАМ... - Ўзбекистон овози газетаси\nБугун ишдан сўнг, жўралар билан улфатчиликни роса жойига қўйиб, кайфи чоғдан-чоғ бўлиб, билган-билмаган қўшиғини ўзича секин хиргойи қилиб, талтайиб, бир-бир босиб, шошмасдан уйига қайтаётган Юсуфбой йўл бўйидаги болалар боғчаси ёнидан ўта туриб, шодон қийқириб, югуриб чиқиб, ўзини ота-оналар бағрига отаётган болаларни кўриб, бирдан тақа-тақ тўхтаб, уларга қараган куйи туриб қолди.\nЖажжи ўғил-қизларнинг «дадажон, отажон, аяжон» деган қувончли чорловлари қулоғидан кириб, кўнглига санчилди. Қанча турди, билмайди, кайфи тароқ бўлди, тиғ бўлиб юрагини тилиб ўтган биргина сўзи «Бола...а.а...м!» бўлди...\n«Уҳ» торта-торта, ортга қайтиб тез-тез юриб борар манзили қўшни маҳалладаги, бундан етти йил бурун ўзи куёв бўлиб сузилмиш уй бўлди. Ўша уйга яқинлашган сари оёқлари судралиб, қуввати кетар бўлди. Дилида бот-бот такрорланмиш «болам-болам» сўзи собиқ қайнота-қайнонаси эшиги томон етакларди, манзилга етиб, қўли қалтираб, эшикни секин-аста урар бўлди.\nОлтмишни қораламиш қайнонаси «Ким?», деб эшикни қия очиб, анча вақтдан буён қорасини кўрсатмаган собиқ куёвни кўриб, ҳайрондан-ҳайрон бўлди. Секингина ийманиб айтган гапи «Келинг болам, келинг... сизга ким керак?», бўлди.\nЮсуфбойнинг бир дам тили лол бўлди, «Болам, Юнусжонни..», деди, сўнг «бир кўрай, майлими», дея кўз ёши шашқатор бўлди.\nБуни кўрган қайнонанинг ҳам кўнгли бузилмиш бўлди, лабини тишлаб-тишлаб, оҳиста айтари «Юнусжон аяси билан кетган-ку», демиш бир гап бўлди. Юсуфбойнинг бўғзидан «А..а..» деган товуш чиқиб, сўнг анграйиб, жон ҳолатда сўрагани «қаёққа, нега кетади?», деган савол бўлди.\nМулойимдан-мулойим қайнонаси, «Наилож тақдир экан, Ойимхолни турмушга бердик, эри билан келиб, болани олиб кетди», деган бўлди.\nЮсуфбой бир бўзарди, бир гезарди. Сўнг собиқ қайнонасига қараб мўлтиради, «манзилини айтинг, болам... боламни бир кўрай», деди.\nҚайнонанинг гапидан боласи аяси Ойимхол ва унинг турмуш ўртоғи билан ўзга юртга доимий яшашга кетгани аён бўлди. Юсуфбойнинг алами олти, ситами саккиз бўлди. Бола соғинчи-изтироб кўнглини ёмондан-ёмон куйдирар бўлди.\nҒамнинг юки оғирдан-оғир бўлди, мунғайиб туриб қолган Юсуфбой бирдан ўзини кичрайиб, қариб қолгандай сезди, энтикиб-ютоқиб нафас олар бўлди. Ўзини ўғлининг ўрнига қўйиб кўрди, «болам бугун кимга сиғинди, кимнинг кўзига мўлтираб қараб турибди?», деган савол кўкайини куйдирар бўлди.\nТополмай бир чора-илож уйига қараб судралиб борар Юсуфбой ўй суриб, охирги марта боласини қачон кўрганини эслар бўлди, унда ҳали Юнусжон эндигина беш ёшга қадам қўйган бўлиб, шўхдан-шўх, ширин бир бола эди. Орадан уч йил ўтибди...\nЯна, ёдига келгани, аччиқ устида хотини Ойимхолнинг «жавобини» бериб, уйдан ҳайдаб чиқарганда, боласи «дада-дада», дея йиғлай-йиғлай онасига эргашиб кетгани, кейинчалик ота-онаси, маҳалла-кўй, суд яраштириш учун кўп урингани-ю, уларга «ҳаёт меники, ўзим биламан», деган нодон, худбин жавоби бўлди.\nЮсуфбойнинг фиғони фалак бўлди, жаҳлим чиққанда шу ақлим қайда эди, мен ҳали «бургага аччиқ қилиб, ўз кўрпамни ёқдимми», деб кўкси ёнди, «энди болам бегона уйда, бошқа бировни ота, деб ўсарми?» – дея бағрини тузлар бўлди.\nЖўяли бирон-бир сабабсиз хотинини ҳайдаб, ўзини боласидан, боласини ўзидан айирганига мингдан-минг пушаймон еб, соғинчу-аламдан хўрлиги келиб, ўзини айблаб, бўзлар бўлди:\nСабр нима билмайин, жаҳл отин ўзғитган,\nИзғин торттириб сени, бу кун ўзи қон ютган,\nСени уйдан қувмайин, отанг ўлсин, боламов...


Бугун “Севинч” Навоийда “Қизилқум Guli” билан баҳслашади - "Севинч"\n"Севинч" > Янгиликлар > Янгиликлар > Бугун “Севинч” Навоийда “Қизилқум Guli” билан баҳслашади\n“Севинч” бу йилги чемпионатда ҳозиргача 6 учрашувда майдонга тушди. Уларнинг 5тасида ғалаба ва 1тасида дуранг натижани қайд этди. Тўплаган очколари 16тага тенг. Рақиблари дарвозасига 25та гол уриб, ўз дарвозасини даҳлсизлигини сақлаб турибди. “Севинч” бу йилги чемпионатда мағлубиятга учрамаган ягона жамоа ҳамдир. Жамоамиз ҳисобида битта қолдирилган ўйин ҳам бор.\nРақибимиз “Қизилқум Guli” жамоаси ҳам бу йилги чемпиоантда 6та учрашув ўтказди. Бу учрашувларнинг 1тасида ғалаба, 1 учрашувда дуранг ва 4 учрашувда мағлуб бўлишган. 4 очко билан турнир жадвалининг 13-поғонасида боришмоқда. Рақиблари дарвозасига 6та тўп киритиб, ўз дарвозаларидан 14та тўп олиб чиқишган. “Қизилқум Guli” жамоасининг 6та голини беш нафар ўйинчиси киритган. Булар орасида Светлана Валиева фақат иккита тўпга муаллифлик қилган.\n“Қизилқум Guli” жамоаси ўтган 8-тур учрашувини сафарда “Навбаҳор W” жамоасига қарши ўтказди ва 1:1 ҳисобидаги дурангга эришди. “Севинч” эса ўз майдонида “Пахтакор W”ни қабул қилди ва 8:0 ҳисобида рақибини доғда қолдирди.\n“А Г М К W” – “Пахтакор W”\n“Бухоро W” – “Шўртан Lady”\n“Қўқон-1912 W” – “Нефтчи W”\n“Андижанка” – “Навбаҳор W”\n“Сўғдиёна W” – “Металлург W”\n“Локомотив W” – “Бунёдкор W”


Наҳв илмини шакилланишида асосий ўрин тутган уламолар — KUKALDOSH.UZ\nНаҳв илми бугунги кунгача етиб келишда ўзининг беқиёс хизмати билан ислом тарихи зарварақларидан муҳим ўрин эгалланган уламоларнинг аҳамияти катта. Улардан бири Абул Асвад ад-Дуаийдир. Абул Асвад куняси бўлиб, исмлари Золим ибн Умар ёки Амр бўлган. Насаблари Дуал ибн Бакрга кўтарилади. Маккада таваллуд топган ва Мадинага кўчган. Ҳазрати Умар, ҳазрат Усмон ва ҳазрати Али (розияллоҳу анҳум)лардан ҳадис ривоят қилган. Ҳазрати Умар розияллоҳу анҳунинг буйруғлари билан, Басрага кўчган. 69- ҳижрий санада Басрада вафот этган.\nНаҳв тарихи билан шуғулланган муаррихлар наҳв уламоларини Абул-Асваднинг шогирдларидан бошлаб басрийларни 7 табақага, куфийларни 5табақага бўлганлар.\nБунга кўра биринчи табақада Абул Асвад ад-Дуалийнинг шогирдлари Наср ибн Осм, Унбусатул Фийл, Яҳё ибн Ямар ва ибн Ҳурмузлар киради.\n2- табақага ибн Абий Ишоқ, Абу Амр ибн ал-Ало ва Ийсо ибн Умар каби уламолар киради.\nБасра уламоларининг 3-табақасидан бошлаб Куфа мадрасаси Ар-Руосий бошчилигида ажараб чиқади. Басра мадрасасининг 3-табақасига катта Ахфаш, Халил ибн Аҳмад ал-Фароҳидий ва Юнус ибн Ҳабиблар киради.\nБиз табақаларни бирма бир санаб чиқмасдан. Уларнинг машҳурлари ҳаёти билан қисқача танишиб чиқамиз.\nЮқоридаги бандларда биз биринчи табақа уламолари ҳаётилари билан танишиб чиққанимиз ва улар ҳақида малумот озлиги туфайли 2-табақа уламолардан бошлаймиз.\nАбдуллоҳ ибн Абий Ишоқ ал-Ҳазрами.\nАбу Баҳр Абдуллоҳ ибн Абий Ишоқ ал-Ҳазрамий ал-Басрий. Отаси Ал-Ҳазрамийнинг мавлоси (озод қилган қули) бўлган. Наср ибн Осм ва Яҳё ибн Ямарлардан талим олган. Ибн Абий Ишоқнинг ҳамза ҳақида китоб ёзган. Бу наҳв илмида ёзилган аввалги китоб ҳисобланадди. Лекин бу китоб бизгача етиб келмаган.\nАбут-Тийб Ибн Абий Ишоқ ҳақида шудай ёзади:\nАбдуллоҳ (Ибн Абий Ишоқ) Басра аҳлининг олимроғи ва ақиллироғи бўлиб у наҳвни бўлимлаб чиққан ва қиёси( қиёслаш илми)га асос солган.\nЮнус ибн Ҳабиб Абдуллоҳ ибн Абий Ишоқ ал-Ҳазрамий ҳақида:\n“У ва наҳв тенгдир”, деган эди.\nАбдуллоҳ ибн Абий Ишоқ ал-Ҳазрамий 117-ҳижрий санада вафот этган.\nАбу Амр ибн ал-Ало ал-Мозаний ал-Басрий\nЯҳё ибн Ямарнинг шогирди 7 қироат соҳибларининг бири Абу Амр ибн ал-Ало бўлиб тўлиқ исми: Заббан ибн ал-Ало ал-Мозаний ат-Тамиймий бўлиб, 70-ҳижрий санада Маккаи мукаррамада таваллуд топган. Басрада вояга етганлар ва шу шаҳарда яшаганлар. Катта Ахфаш ва Ийсо ибн Умар ас-Сақафийлар унинг шоридлари бўлган.\n154-ҳижрий санада Куфада вафот этган.\nАл-Халил ибн Аҳмад ал-Басрий\nАбу Абдур-Раҳмон Халил ибн Аҳмад ал-Фароҳидий ал-Яҳмудий. Ал-Басрий ўз замонасида тенги йўқ деб тарифланган бу зот 100-ҳижрий 718- милодий санада Басрада таваллуд топган. Катта Ахфаш Абул Ҳамийд басрий ва Ийсо ибн Умар ас-Сақафийлардан наҳв илмини ўрганган. Аруз илми билан энг биринчи шуғулланган шахс ҳисобланади.\nХалил ибн Аҳмад фақир ва сабрли инсон бўлган. Назр ибн Шумайл: “Кўзлар Халилнинг қиёсини кўрмади”,-деган эди. Кисоий наҳв ва луғатшунослик илмида “Китоб ул-айн” ва “Маони ул-ҳуруф” асарларининг муаллифидир. Кисоий 170-ҳижрий, 786- мелодий санада Басра шаҳрида вафот этган.\nКатта, ўртанча ва кичик Ахфашлар\nКатта Ахфаш: у Абул-Хаттоб Абдул-Ҳамийд ибн Абдулмажид ал-Басрий бўлиб, Қайс ибн Салабанинг озод қилган қули бўлган. Абулхаттоб Ахфаш 177-ҳижрий, 793-мелодий санада Басрада таваллуд топган. Наҳв илми уламоларининг катталаридан ва улуғларидан бўлган. Наҳв илмини Абу Амр ибн ал-Алодан олган ва ундан Сибавайҳ наҳв илмини ўрганган.\nЎртанча Ахфаш: у Саид ибн Масада бўлиб, ўртанча Ахфаш номи билан машҳур бўлган. Асли манбаждн бўлган. Сўнг Басрага кўчиб, шу ерда яшаган. Сибавайҳдан талим олган ва бу ҳақида ўзи :\nСибавайҳ китобига нимани қайд қилиб ёзиб қўйса, уни менга ўргатди. Унинг Басраликлар ва Куфаликлар орасида жуда юксак ўрнга эга эди”, деган.\nИбн Масада ўртанча Ахфаш 215- ҳижрий санада вафот этган.\nИбн Масъада ўртанча Ахфаш “Китоб ул Мақоис” ва “ал-Иштиқоқ” асарларининг муаллифидир.\nКичик Ахфаш: у Абул Маҳосин Али ибн Сулаймон бўлиб кичик Ахфаш номи билан машҳур бўлган. Али ибн Сулаён бағдод мадрасаси уламосидир.\n315-ҳижрий, 927-мшлодий санада вафот этган. Унинг “китоб” асарига ёзган “Шарҳу Сибавайҳ” деб номланган асари ва “ал-Анво” деб номланган асарлари машҳур.\nСибавайҳ (туғилган йили.148-ҳижрий, 765-милодий – вафоти.180-ҳижрий, 796-милодий)\nАбу Башар Амр ибн Усмон Басрий . Сибавайҳ лақаби билан машҳур бўлган бу зот наҳв уламолари имоми, наҳв илмини кенгайтириб берувчиси деб васфланган. Шероз қишлоғларидан бирида таваллуд топганлар. Сўнг Басрага бориб, Халил ибн Аҳмадга шогирд бўлиб, наҳвда фақҳ бўлганлар. Луғат илмини катта Ахфашдан талим олган.\nНаҳв тарихидан ундан олдин ҳам кейин ҳам унга ўхшаши бўлмаган “ал-Китоб” асарининг муаллифидир.\nБасрадан Бағдодга риҳлат қиладлар. Бу пайтда ал-Кисоий Ҳорун ар-Рашиднинг фарзандлари Амин ва Мамунга таълим берар эди. Сибавайҳ Бағдоддалик чоғларида ал-Кисоий билан бирқанча мунозаралар ўтказган. Ҳорун ар-Рашид Сибавайҳни ўн минг дирҳам маблағ билан мукофатлаган. Ҳаётларининг охирида Аҳваз шарига қайтадилар ва ўша ерда эрта 38 ёшида вафот этадилар.\nСибавайҳ форс тилида олманинг ҳиди деган манони англатади.\nАл-Мозиний ал-Басрий (вафоти 249-ҳижрий, 863-мелодий)\nТўлиқ исми: Абу Усмон Бакр ибн Муҳаммад ибн Бақия ал-Мозиний. Ўз асрининг наҳв илмида имоми ва адиби бўлиб, Басралик бўлган ва шу шаҳарда вафот этган. Сибавайҳнинг “ал-Китоб” асарини ўртанча Ахфаш ибн Масаданинг қўл остида ўқиган. Араб шериятини Абу Убайда, Асмаий ва Абу зайд ал-Ансорийдан талим олаган. Ҳужжат келтириш ва мунозарада жуда уста бўлганлар. Абул Аббос ал-Мубаррад унинг энг машҳур шогирдидир.\nАл-Мозиний ҳалифа Мутасим даврида бағдодда бироз вақт таълим бериб сўнг юртига қайтган.\nАл-Мозиний “Талҳину фил омма”, “Ал-Алиф вал-Лом”, “Ат-Тасриф”, “Ал-Аруз” ва “Ал-Қовофий” каби асарлар муаллифидир.\nУнинг асарларини базисига ибн Жаний шарҳ ёзган.\nАл-Мубаррид ал-Басри (таваллуди 210-ҳижрий-вафоти 285-ҳижрий)\nИсми: Муҳаммад ибн Язид ал-Аздий 210 ҳижрий санада Басрада таваллуд топган. Ёшлик чогиданоқ наҳв ва сарф илми билан шуғулланган. Абу Умар ал-Журмийда Сибавайҳниннг “Ал-Китоб” асарини ал-Журмий вафотига қадар ўқиган. Сўнг Абу Усмон ал-Мозинийни қўл остида давом эттирган. Илмга ҳарис, тиришқоқ ва ўз фикрида мустаҳкам тургани сабабли устози Абу Усмон Мозиний тарфидан Мубаррид деган номга сазовор бўлган. Бази Куфаликлар таҳқирлаш мақсадида Мубаррад деб ҳам аташган ва у бу ном билан шуҳрат қозонган. 247- ҳижрийда бағдодга боради ва ўша ерда наҳв илмини талим берган. 285-ҳижрий санада бағдодда вафот этган.\nАл-Мубаррад “Ал-Муқтазиб”, Эробул Қурон” ва “Ал-Комил” деб номланган асарларини талиф қилган.\nШу билан бир қаторда Куфа мадрасаси муламолари ҳам араб тили грамматикаси борасида алоҳида аҳамият касб қилади.\nКуфаликларнинг наҳв билан шуғулланишлари Халил ибн Аҳмад ва ар-Руосийлар даврида бошланди. Бу воқеа Абул Асвад Ад-Дуалийнинг вафотидан 90 йил кейин бўлган. Шу 90 йил мобайнида Куфа аҳли бор ғайрат ва куч қувватларини Қурони карим қироатига сарфляганлар.\nИсмоилов Муҳриддин 4-курс талабаси


Шунингдек бугунги кунда нефть ва газ соҳаси ходимларининг малакасини ошириш бўйича дунёнинг йирик компаниялари билан ҳамкорлик қилинаётгани айтилди. Бунга яққол мисол сифатида яқинда жаҳонга машҳур General Electric компанияси билан тузилган шартномалари келтирилди. Ҳозирда ўз ходимларимизни General Electric қурилмаларида ишлаш бўйича ўқитиш ишлари олиб борилаётгани қайд этилди.\nМаълум қилинишича, бугунги кунгача Ўзбекистондаги йирик лойиҳалар чет эл муҳандислик компанияларини жалб қилган ҳолда амалга оширилган. Шу нарсанинг олдини олиш, чет элга чиқиб кетаётган валютани ўзимизда олиб қолиш мақсадида бу йўналишга катта эътибор қаратилмоқда. Ўзимизнинг муҳандисларимизни замон талабидан келиб чиқиб, замонавий технологияни лойиҳалашни республикамизда йўлга қўйиш масаласи мақсад қилингани айтилди.


– юридик шахснинг архив ҳужжатларини жамлаш, ҳисобга олиш, сақлаш ва улардан фойдаланишни амалга оширувчи таркибий бўлинмаси.\n– шартнома бўлиб, унга кўра, бир томон (ижарага берувчи), бошқа томонга (ижарага олувчи) бирор бир мулкни ҳақ эвазига вақтинча фойдаланишга бериш мажбуриятини олади.\nИЖАРА (ЛИЗИНГ) ТЎЛОВИ\n– ижарачи (лизинг олувчи) тузилган ижара (лизинг) шартномаси асосида ижарага берувчига (лизинг берувчига) тўлайдиган сумма.\nИЖАРАГА БЕРУВЧИНИНГ (ЛИЗИНГ БЕРУВЧИНИНГ) ФОИЗЛИ ДАРОМАДИ\n– бухгалтерия ҳисоби тўғрисидаги қонун ҳужжатларига мувофиқ аниқланадиган ижара (лизинг) тўлови суммаси билан ижара (лизинг) объектининг қийматини қоплаш суммаси ўртасидаги фарқ кўринишидаги ижара (лизинг) тўловининг бир қисми.\n– ҳар ким илм, техника, адабиёт, санъат ва маданият соҳаларида эркин ижод қилиш ҳуқуқига эга. Бу ҳуқуқдан фойдаланиш натижасида илм-фан, техника ривожланади. Бундан давлат ҳам, ижодкор ҳам манфаатдор бўлади.\n- суд қарорининг мажбурий ижроси қарорни қабул қилган суд берадиган ижро варақаси асосида амалга оширилади. Ижро варақаси ҳал қилув қарори қонуний кучга кирганидан сўнг суд томонидан ундирувчига берилади, дарҳол ижро этиш ҳоллари бундан мустаснодир, бунда ижро варақаси ҳал қилув қарори чиқарилганидан кейин дарҳол берилади. Ҳар бир ҳал қилув қарори бўйича битта ижро варақаси берилади.\n– суд ҳужжатлари ва бошқа органлар ҳужжатларини ижро этиш мақсадида суд ижрочиси томонидан амалга ошириладиган ҳаракат тушунилади. Ижро ишини юритиш суд ижрочиси томонидан ижро ишини қўзғатиш тўғрисида қарор чиқариш орқали бошланади. Ижро ишини юритиш Ўзбекистон Республикасининг “Суд ҳужжатлари ва бошқа органлар ҳужжатларини ижро этиш тўғрисида”ги Қонуни ва қонун ости ҳужжатлари асосида амалга оширилади. Ҳуқуқнинг процессуал соҳасидир, унда вужудга келадиган барча муносабатлар бир хил, процесссуал хусусиятга эгадир.\n– бир шахснинг (вакилнинг) бошқа шахс (ваколат берувчининг) ҳуқуқларини ҳимоя қилиш мақсадида, шунингдек, суд ижрочиси томонидан ижро ҳужжатларини ижро этишда ваколат берувчига унинг ҳуқуқларини амалга оширишда ёрдам бериш учун унинг номидан ва унинг манфаатларини кўзлаб ўзига берилган ваколатнома асосида амалга ошириладиган фаолият.\nИЖРО ИШИ ЮРИТИШДА ИШТИРОК ЭТУВЧИ ШАХСЛАР\n– бу маълум юридик манфаатга (моддий ва (ёки) процессуал-ҳуқуқий) эга бўлган ва ижро иши юритишда ўз номидан ёхуд бошқа шахслар номидан ўзининг манфаатлари, бошқа шахслар манфаатлари, давлат ва жамоат манфаатларини ҳимоя қилиш учун иштирок этадиган ижро иши юритишнинг барча иштирокчиларидир.\n– Ўзбекистон Республикасининг “Суд ҳужжатлари ва бошқа органлар ҳужжатларини ижро этиш тўғрисида”ги Қонунига кўра, ижро ишини юритишда тарафлар (ундирувчи ва қарздор), холислар, вакиллар, таржимон, мутахассис иштирок этади. Шунингдек, ижро ишини юритишда давлат органлари, кредит ташкилотлари ва бошқа ташкилотлар иштирок этиши мумкин. Чунки, суд ижрочилари ижро ҳужжатларини ижросини таъинлаш мақсадида давлат органлари, кредит ташкилотлари ва бошқа ташкилотлар билан ҳамкорликни амалга оширади.


Она тўрт нафар фарзандини болалар уйидан...\n31.03.2021 12:54 0 2609\nУзоқ вақт деразадан йўлга тикилиб: «мана ҳозир келиб қолади, ана ҳозир келиб қолади», деб умид билан яқинларини узоқ кутиш учун ҳам катта сабр керак.\n«Халқ билан» лойиҳасининг навбатдаги сонида айнан шундай сабр эгаларининг Президент Шавкат Мирзиёев билан учрашуви ва ундан кейинги ҳолат акс этган.\n— Ширин де, асал қизим, Ширин де. Акангни яхши кўрасанми? Бор-чи акангга.\nТарбиячининг сўзларидан сўнг қизчанинг акасини қучоқлаб олишида ҳам чуқур маъно ва меҳрга ташналик акс этади.\nЯрим оқшом қучинг бола бешигини,\nОна қалби болалади дунёларга.\nФаришталар очинг жаннат бешигини,\nТо тонггача алла айтган оналарга.\n— Мени олдиларига турғазиб қўйгандиларда, ўшанда мани кўтариб олдилар. «Яхши қиз бўл», дедилар, — дейди Меҳрибонлик уйи тарбияланувчиси кўзида тарқамаган қувончи билан.\n— Бу дунёда ким бахтли, ким бахтсиз эканлигини Худонинг ўзи кўрсатади ва келажак кўрсатади, — дейди болалар билан суҳбатда Президент.\nМеҳрибонлик уйи директори Дилором Абдураҳимованинг айтишича, 60 нафар болалардан ҳозир 47 нафари қолган. Президент кетиши билан бир оила телевизорда кўриб, 4 нафар фарзандини олиб кетади. Бошқа оилалар ҳам болаларни олиб кетишади. Ҳатто икки нафар бошқа миллатга оид болаларни ўзбек оилалари фарзанд қилиб олишган.\n4 нафар фарзандини олиб кетган она шундай деди: «Биз вақтинчаликка бергандик... Бир вақтлар фарзандларим билан бир ерда ўтириш, бир жойда ётиш, бирга чой ичиш бир вақтлар орзу-хаёл эди...».\n—Зулайҳо холам билан онам сумалак пиширишди. Фотима укам рақсга тушди. Ҳусниддин укам эса дўмбира чалди, — дейди қизча овозида тарқамаган мунги билан.\n— Президентимизни яна кўришни роса орзу қиламан, — дейди яна бир тарбияланувчи уялибгина. Овозидан самимият барқиб турган қизчадан Президентни яна кўрса, нима дейишини сўрашганда шундай деди: «Сизни роса яхши кўраман. Ўша куни айтмоқчидим, уялдим».\n«Фақат ишонч билан ўзларинг устида ишлаб, керак бўлса ўша дўстларингдан, қариндошларингдан, қўшниларингдан ақллироқ, бахтлироқ бўлишларинг учун мен ҳамма шароитларни яратиб беришга ҳаракат қиляпман», — деганди Президент ўша учрашувда.\nҚанча орзу, армонлар битилган умр дарахтига. Кимдир фарзандга зор. Бир беғубор юрак эса йўлдан кўзини узолмайди. Бизни асл инсон қилишга меҳрдан бошқа нарса қодирмикан?\nНаманган Президент меҳрибонлик уйи


“Иваново ўзбеклари” устидан янги суд бошланади\n“Иваново ўзбеклари” номини олган бир гуруҳ Ўзбекистон фуқароларига қочқинлик мақоми бериш-бермаслик масаласи Иваново вилояти судида кўриб чиқилиши белгиланди.\nИваново вилоятининг Октябрь тумани суди Россия Федерал миграция хизмати “Иваново ўзбеклари”га қочқин мақомини беришни рад этганини ноқонуний, деб топган эди. Бунга жавобан ФМХ Иваново вилояти судига шикоят ариза билан мурожаат қилди.\nШу аризага асосан вилоят суди қочқинларнинг олти нафари масаласини ўрганади. 29 январь куни суд Маҳмудов, Ҳамзаев, Улуғхўжаев масаласини кўриб чиқади. Рустамхўжаев, Усмонов ва Муҳаммадсобиров масаласини муҳокама қилиш эса 30 январга белгиланди.\n“Иваново ўзбеклари” номини олган 13 кишилик қочқинлар гуруҳи Ўзбекистон ҳукумати томонидан Андижондаги ғалаённи ташкиллаштиришга алоқадорликда айбланмоқда ва улар Россияда айнан Ўзбекистон талаби билан ҳибсга олинган эди. Ўзбекистон Россиядан бу қочқинлари зудлик билан ўзига топширишни сўраяпти.\nЎзбек қочқинлари ҳуқуқини ҳимоя қилаётган адвокат Светлана Мартинова “Иваново ўзбеклари” юзасидан туман судидан тортиб то Страсбург судигача бўлган мақомда турли қарорлар қабул қилинганини айтади.\n“Иваново ўзбеклари” Россия қонунларига зид равишда қарийб 20 ойдан буён вақтинчалик ҳибсда сақланмоқда. Бу масалани ўрганиб чиққан\nСтрасбургдаги Европа инсон ҳуқуқлари суди Россия ҳукуматидан ўзбекистонлик қочқинларнинг бунча муддат ҳибсда сақлаётгани борасида изоҳ талаб қилди.\n“Европа инсон ҳуқуқлари суди 12 декабрь куни Россия ҳукуматига мурожаат қилиб, “Иваново ўзбеклари” масаласи борасида ўртага чиққан беш саволга 2007 йилнинг олтинчи мартига қадар жавоб беришни талаб қилди. Европа суди қарорига илова қилинган мактубда “Иваново ўзбеклари” масаласи устивор тарзда кўриб чиқилиши айтилади”, - дейди адвокат С.Мартинова.\nУнинг таъкидлашича, Европа суди қарори узил-кесил бажарилиши лозим бўлган ҳужжатдир. Бу ҳужжат талаблари бажарилмаган тақдирда Россия ўзи имзолаган халқаро конвенцияларни бузган ҳисобланади.\nС.Мартинова Иваново вилояти суди адолатни тиклашига умид қилаётганини айтди.\n“Вилоят суди миграция идорасининг даъвосини инобатга олмай, Октябрь тумани суди қарорини ўз кучида қолдиришидан умидвормиз. Агар шундай бўлса, Россия бу фуқароларга сиëсий қочқин мақомини беришга мажбур бўлади”, - деди адвокат.\nС.Мартинова 20 ойдан бери Иваново ҳибсхонасида сақланаëтган ўзбек қочқинларининг кейинги тақдири келаси ҳафтага мўлжалланган суд қарорига боғлиқлигини билдирди.


Ўлим Жазоси ҳақида — У ким, бу нима — QOMUS.INFO\nQOMUS.INFO > Ў ҳарфи > ЎЛИМ ЖАЗОСИ\nЎЛИМ ЖАЗОСИ — олий жиноий жазо чораси. Жазонинг фавқулодда тури сифатида фақат алоҳида оғир, инсон ҳаётига қасд қиладиган жиноятлар учун белгиланиши мумкин. Шўролар даврида суд ҳукми ва маъмурий тузилмаларнинг қарорлари, ҳатто «олий раҳбариятнинг розилиги» билан аксилинқилобий фаолиятлари учун 800 мингга яқин ҳур фикрли айбсиз одамлар отиб ташланган эди.\nЎзбекистонда Ўлим жазосини жазолаш тизимидан буткул чиқариб ташлаш чоралари кўрилмоқда. Мустақилликдан сўнг ўтган вақт мобайнида Ўлим жазоси қўлланилиши мумкин бўлган жиноятлар таркиби 33 тадан 2 тагача қисқартирилди. Айни пайтда Ўзбекистон қонунчилигида фақат террорчилик ва оғирлаштирувчи ҳолатларда қасддан одам ўлдирганлик учунгина Ўлим жазоси берилиши кўзда тутилган, хотин-қизларга, вояга етмаганлар ва 60 ёшдан ошган шахсларга нисбатан Ўлим жазоси қўлланилиши ман этилган. «Ўзбекистон Республикасида ўлим жазосини бекор қилиш тўғрисида» Ўзбекистон Республикаси Президентининг фармони (2005 йил 1 авг.)га кўра, 2008 йилнинг 1 янв. идан Ўлим жазоси ўрнига умрбод ёки узоқ муддатга озодликдан маҳрум этиш жазоси жорий қилиниши назарда тутилган. Ушбу фармон инсоннинг яшаш ҳуқуқини эълон қилувчи ва мустаҳкамловчи халқаро ҳуқуқнинг умумэътироф этилган принциплари ва нормаларига мосдир.\nЎлим жазоси ҳозирда 58 мамлакатда бекор қилинган, 31 давлат қонунида кўзда тутилган бўлсада, кейинги 15 йил давомида уларнинг аксариятида ҳеч ким бу жазога ҳукм қилинмаган. Ўлим жазоси 77 мамлакатда, шу жумладан, Хитой, Эрон, Саудия Арабистони, Япония ва АҚШнинг 38 штатида қўлланмоқда. Покистон, Конго, Нигерия ва Яманда вояга етмаганлар ҳам Ўлим жазосига ҳукм этилиши мумкин.\nNext PostЎРМОН ФОНДИ


Ватан ҳимояси — шарафли ва масъулиятли бурч — Ishonch Gazetasi\nВатан ҳимояси — шарафли ва масъулиятли бурч\nПрезидентимизнинг 2017 йил 7 декабрдаги «Ўзбекистон Республикаси Қуролли Кучлари ташкил топганлигининг 26 йиллиги ва Ватан ҳимоячилари куни байрамига тайёргарлик кўриш ва уни ўтказиш чора-тадбирлари тўғрисида»ги фармойиши ижросини таъминлашда республика касаба уюшмалари ҳам фаол иштирок этаяпти.\nхусусан, меҳнат жамоаларида касаба уюшмалари томонидан «Миллий армиямиз — ёшларнинг мардлик, матонат ва жасорат мактабидир» мавзусида «Маънавият соатлари» ташкил этилди. Шунингдек, ёшларни она юртга муҳаббат руҳида тарбиялаш, уларда жасурлик ва фидойилик каби фазилатларини шакллантиришга қаратилган «Миллий армиямиз ёшларимиз қалбида садоқат, жасорат, матонат туйғуларини мустаҳкамловчи ҳаёт мактабидир», «Ватанни ҳимоя қилиш — шарафли, олийжаноб ва масъулиятли бурч», «Миллий армия байрами — менинг байрамим!», «Қуролли Кучларимизнинг фуқаролик жамиятидаги ўрни ва роли» мавзуларида давра суҳбатлари, учрашув ва маданий-маърифий тадбирлар ўтказилди.\nҲудудий касаба уюшма ташкилотлари бирлашмалари жойлардаги ҳарбий қисмларда учрашув, маданий-маърифий тадбирлар ташкил этиб, ҳарбий қисмлар ва ҳарбий хизматчиларга байрам совғалари топширишди.\nБухоро, Жиззах, Наманган, Фарғона, Хоразм вилоятларида «Ўзбекистон Республикаси Қуролли Кучлари — юрт тинчлиги ва хавфсизлигининг кафолатидир» мавзусида тадбирлар уюштирилди.\nВатан ҳимоячилари куни муносабати билан ўтказилаётган қатор оммавий тадбирларни ташкил этиш, ҳарбий хизматчиларни рағбатлантириш, ҳалок бўлган ҳарбийлар оилаларига ёрдам кўрсатиш, уларнинг фарзандларини қўллаб-қувватлашда ҳам касаба уюшмалари фаол қатнашдилар.\nЖиззах вилоят касаба уюшма ташкилотлари бирлашмаси кенгаши томонидан Бахмал туманидаги ҳарбий қисм ҳарбий хизматчилари ва уларнинг оила аъзолари учун тантанали байрам дастури ташкил этилди. Шунингдек, Мудофаа вазирлиги ҳузуридаги Жамоатчилик кенгаши таркибида вилоятда бир гуруҳ маданият, адабиёт ва санъат намояндаларидан иборат тарғибот гуруҳи томонидан ўтказилган тадбирларда иштирок этилди.\nЖиззах олий ҳарбий авиация билим юрти, чегара постлари, шунингдек, вилоятдаги ҳарбий қисмларда Ватан ҳимоячилари куни муносабати билан «Биз сизга ишонамиз ва фахрланамиз» шиори остида санъаткорлар, ёзувчи ва шоирлар иштирокида маънавий-маърифий тадбирлар бўлиб ўтди. Уларда 14 987 нафар ҳарбий ва уларнинг оила аъзолари қатнашди. Ҳарбий хизматни намунали ўтаётган аскарларга эсдалик совғалари топширилди.\nБундан ташқари, вилоятдаги ҳарбий қисмларда хизмат қилаётган офицерларнинг фарзандлари учун театрлаштирилган байрам тадбирлари уюштирилиб, совғалар тақдим қилинди.


Учкўприкда уйида қиморхона ташкил қилган шахсга нисбатан жиноят иши қўзғатилди\nФарғона вилояти Учкўприк туманида уйида 6 киши учун қиморхона ташкил қилган шахс қўлга олинди. Бу ҳақда вилоят ИИБ ахборот хизмати хабар берди.\nХабарга кўра, Учкўприк туманида 21 сентябрь куни соат 02:30 ларда ўтказилган тезкор тадбир давомида «Зигир» маҳалласида яшовчи А.И. яшаш хонадонида 6 кишига қимор ўйнашлари учун шароит яратиб берганлиги аниқланган. Сўнг улардан ҳайвон суягидан ажратиб олинган 4 дона ошиқ, 10 миллион 494 минг сўм ва 120 доллар миқдоридаги пул далилий ашё тариқасида олинган.\nМазкур ҳолат юзасидан Учкўприк тумани ҳузуридаги тергов бўлими томонидан А.И.га нисбатан Жиноят кодексининг 278-моддаси 1-қисми (Қиморхона ташкил этиш) билан жиноят иши қўзғатилиб, тергов ҳаракатлари олиб борилмоқда.\nМаълумот учун, Жиноят кодексининг 278-моддаси (Қимор ва таваккалчиликка асосланган бошқа ўйинларни ташкил этиш ҳамда ўтказиш)да кўрсатилган жиноятни содир этган шахс етти йилгача озодликдан махрум қилиш билан жазоланади.\nАввалроқ Бухорода уйида қиморхона ташкил қилган шахс 3 йилга озодликдан маҳрум қилингани хабар қилинган эди.


29 ноябр 2020, Тошкент вақти: 15:45\nОзодликка бу ҳақда исмини ошкор қилмаётганимиз булунғурлик манба маълум қилди.\nВоеқа 1 март куни эрталаб Булунғур-Тошкент йўлидаги “Бахт-ер” автомобилга ёқилғи қуйиш шохобчаси (АЁҚШ)да содир бўлган.\n“Эрталаб заправкада портлаш бўлди. Портлаш 2 километр узоқликдан ҳам эшитилди. Ўлганлар ҳам бор. Ўлган киши водийдан экан” деди манба.\nБулунғур туман Ички ишлар бўлимидан олинган маълумотга кўра, воқеа 1 март куни эрталабки соат 8 лар атрофида содир бўлган.\n“Заправканинг ўзи портламаган. Нексия русумли автомобилга ўрнатилган газ баллони портлаган. Заправкага эрталаб Нексия русумли автомобил эгаси келиб, машинасига газ заправка қилган. Кейин у машинани газ олдираётган пайти машина багажига ўрнатилган газ баллони ёрилиб кетган”, деди исмини ошкор қилмаётганимиз Булунғур ИИБ ходими.\nОзодлик гаплашган милиция ходимига кўра, газ баллони портлаши оқибатида АЁҚШ яқинида турган йўловчилардан бири ҳалок бўлган, яна бири жароҳатланган.\n“Нексия баллони портлаш натижасида парчаланиб учиб кетган. Баллон парчалари 50 метр узоқликкача учиб борган. Баллон парчалари заправка ёнидаги йўлда, 36 метр узоқликда турган йўловчиларга ҳам бориб урилган. Йўловчилардан бири- 1978 йилда туғилган Жўраев Игор бошига теккан баллон парчасидан жароҳатланиб, ҳалок бўлган. Яна бир йўловчининг оёғига теккан. Унга тиббий ёрдам кўрсатиб, қўйиб юборилган”, деди милиция ходими.\nБулунғурлик милиция ходимининг айтишича, воқеа натижасида АЁҚШда турган учта автомобил шикастланган.\n“Баллон парчалари заправкада турган иккита Дамас ва битта Нексияга бориб урилган. Жами учта машина шикастланган”, деди исмини ошкор қилмаётганимиз Булунғур ИИБ ходими.\nЖорий йилнинг 28 январь куни соат 15 лар атрофида Сирдарё вилояти маркази Гулистон шаҳрида жойлашган АЁҚШда содир бўлган портлашга ҳам Хитойда ишлаб чиқарилган газ баллони сабаб бўлгани айтилганди.\n2012 йилнинг 8 апрел куни Қашқадарё вилоятининг Шаҳрисабз туманидаги Янгиқишлоқ қишлоғида жойлашган АЁҚШга газ қуйиш учун кирган Ласетти автомобилининг газ баллони портлаши оқибатида 29 ёшли оператор йигит Зафар Авазов ҳалок бўлган эди.


АҚШда ҳамманинг эс-ҳуши қандайдир Жеймс Комейнинг Конгрессдаги алжирашларида, “Ҳаракат” эса Нью-Йорк фондлар биржасига ишонади - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n03:06 - АҚШда ҳамманинг эс-ҳуши қандайдир Жеймс Комейнинг Конгрессдаги алжирашларида, “Ҳаракат” эса Нью-Йорк фондлар биржасига ишонади\nАҚШ Президенти тарафидан яқинда ишдан бўшатилган Федерал Терговлар Бюросининг раҳбари, ўша ташкилотга раҳбар бўлган пайтда ўтган йилги сайловларда Россиянинг ролини ўрганиш билан ҳам шуғулланаётган Жеймс Комей (James B. Comey) Конгресснинг қўмиталаридан биридаги тинловларда иштирок этиши, тўғрироғи, тингланишини “Ҳаракат” ҳам хабар қилган эди. Бу тинглов 8 июнда бўлишини ҳам билардик. Кеча ўша тинглов бўлиб ўтди, АҚШнинг энг катта ахборот воситалари кечадан бери шу мавзу атрофида хабар тарқатиш билан оворалар.\nАҚШнинг дунёга машҳур оммавий ахборот воситаларидан биронтаси Жеймс Комей 8 июндаги тингловда ўтган йилги сайловларнинг натижаларига Россиянинг таъсири бўлгани ҳақида биронта факт келтирганини тилга олмаяптилар. Чунки, бундай фактнинг ўзи йўқ, бизга кўра, бўлиши ҳам мумкин эмас. Аммо, ҳамма ахборт воситалари Жеймс Комейнинг Доналд Трампга қарши гапирган гапларини такрорлаш билан оворалар. Нимамиш, Доналд Трамп Жеймс Комейни ишдан бўшатмасдан аввал у билан яккама-якка учрашиб, агар у Конгрессдаги тингловларга чақирилса, Россиянинг сайловлардаги ролини айтмасликни ва ўзига содиқ қолишни талаб қилган эмиш.\nҚўрқмасдан Президент Доналд Трампни шарманда қилишгача бораётган Жеймс Комей нима учун русларнинг сайловларга таъсирини кўрсатувчи биронта фактни айтмади. Демак, фактнинг ўзи йўқ. АҚШдаги ахборот воситаларининг шу нарсаларни тушунишга ақллари етмайдими?\nКонгрессдаги тингловлардан кейин Доналд Трамп Жеймс Комейдан ҳеч нарса талаб қилмагани, Жеймс Комей рост гапиришга қасам ичиб, ёлғон гапираётганини расман очиқлади ва ўз гапларини қасам ичиб такрорлашга ҳозир эканлигини билдирди.\nЯъни кўриниб турибдики, АҚШдек давлатнинг Конгресси ва оммавий ахборот воситалари масхаразбозликка кўмилдилар. Шу сабабли, “Ҳаракат” бу ҳақда хабар беришни ҳам лозим топмади.\nҲозир бу мавзуни тилга олишимизнинг сабаби – бозор иқтисоди билан яшаётган АҚШ давлатининг иқтисодий аҳволини ўзида акс эттирадиган Нью-Йорк фондлар биржасида бўлаётган воқеалардир. Айнан кеча, яъни АҚШ Конгрессида Жеймс Комей аҳмоқона чиқишининг эртаси куни, Нью-Йорк фондлар биржасининг асосий кўрсатгичи бўлган Dow Jones индекси яна осмонга сакраб, янги тарихий рекорд ўрнатди – 21 минг 305. Эслатиб ўтамиз, Dow Jones индекси 3 июнда ҳам 21 минг 225 лик рекорд ўрнатган эди. Мана кеча у рекорд ҳам урилди. Тўғри, кечқурун биржа бекилганда Dow Jones индекси бироз тушиб 21 минг 272 да тўхтади. Аммо, бу рақам ҳам аввалги рекорддан юқори.\nDow Jones индекси АҚШдаги энг катта 30 компания акцияларининг ўртача нархини ўзида акс эттирувчи кўрсатгич эканлигини эсласак, тушунамизки, бу компанияларнинг бойлиги ортди. Бошқа майдароқ компанияларники ҳам. Демак, АҚШ бизнеси қандайдир Жеймс Комей ва АҚШ Конгрессига эмас, Доналд Трампга ишонмоқда.\nДемак, “Ҳаракат” яна ҳақ чиқмоқда. Айнан “Ҳаракат” ҳақиқий хабарлар бермоқда.\nЖойи келгани учун айтмоқчимизки, АҚШда яшаётган ўзбеклар ўз пулларини банкларда эмас, ФОНДЛАР БОЗОРИНИНГ АКЦИЯЛАРИДА ҲАМ САҚЛАШНИ ЎРГАНИШЛАРИ ЛОЗИМ. Масалан, банкда 10 минг доллар пулингиз бўлса, ўтган ойда ярим доллар атрофида фойда олгансиз. Шу пул фондлар бозорининг акцияларида сақланса, фойда, 200 доллар атрофида бўларди.


Бугун Республика ихтисослаштирилган кардиология илмий-амалий тиббиёт маркази Жиззах филиалининг расмий очилиш маросими бўлиб ўтди.\nТадбирда вилоят ҳокимининг ўринбосари Ф. Жўрақулов, вилоят соғлиқни сақлаш бошқармаси бошлиғи О. Махмудова, Республика ихтисослаштирилган кардиология илмий-амалий тиббиёт маркази директори Х. Фозилов, Ўзбекистон Республикаси Фанлар академияси академиги, Ўзбекистон қаҳрамони Р. Қурбонов, вилоят, шаҳар ва туман тиббиёт муассасалари раҳбарлари, фахрий тиббиёт ходимлари, вилоят ва Жиззах шаҳар фаоллари иштирок этишди.\nВилоят соғлиқни сақлаш бошқармаси бошлиғи О. Махмудова Республика ихтисослаштирилган кардиология илмий-амалий тиббиёт маркази директори Х. Фозилов ҳамроҳлигида рамзий лентани қирқиб, марказни очиб берди.\nШундан сўнг, меҳмонлар марказ фаолияти билан яқиндан танишдилар.\nШу ўринда қайд этиш жоизки, аввалига Вилоят кўп тармоқли тиббиёт маркази қошида 20 ўринга мўлжалланган Вилоят кардиология марказини ташкил этиш режалаштирилганди. 2018 йил 30-31 март кунлари Президентимиз Жиззах вилоятига ташрифи доирасида ушбу марказни 100 ўринга айлантириб, Республика ихтисослаштирилган кардиология илмий-амалий тиббиёт марказининг Жиззах филиалининг ташкил этиш бўйича таклифини берди.\nНатижада, икки қаватли кардиология маркази уч қаватга айлантирилди, кўркам ва замонавий бино қад ростлади. Филиал ҳозиргача қарийб 14 миллиард сўмлик тиббий жиҳозлар билан таъминланди.\nФилиалда беморларнинг стационар даволаниши ва диагностикаси учун барча шароитлар мавжуд. Шошилинч ҳолатларда беморларга зудлик билан тез тиббий ёрдам кўрсатиш мақсадида филиалда 6 ўринли кардиореанимация бўлими фаолият кўрсатмоқда. Барча юрак, қон-томир хасталикликларига чалинган беморлар энди ушбу марказда даволанадилар.\nБеморларнинг энди пойтахт ва қўшни вилоятларга бориб даволанишларига ҳожат қолмади. Филиал жамоаси тиббиёт фанлари номзоди, тажрибали шифокор Нурали Қурбонов бошчилигида жаҳон андозаларига мос равишда юқори технологик жарроҳлик амалиётларини вилоят шароитида амалга ошириш, халқимизга сифатли тиббий хизмат кўрсатиш, пировардида халқимизнинг бугунги ислоҳотлардан рози қилишни мақсад қилган.\nЖиззах вилояти соғлиқни сақлаш бошқармаси\nБизни расмий веб-сахифа ва ижтимоий тармоқларда кўзатинг!\nРеспублика ихтисослаштирилган кардиология илмий амалий тиббиёт маркази...\nЎзбекистон Республикаси мустақиллигининг 30 йиллик байрамини РИКИАТМда...\nЎЗБЕКИСТОН РЕСПУБЛИКАСИ ДАВЛАТ БЮДЖЕТИ МАБЛАҒЛАРИ ХИСОБИДАН ҚОПЛАНАДИГ...\nМутасаддилар беморлар холидан мунтазам хабар олмоқда...\nИнновационные подходы в диагностике и лечении сердечно-сосудистых забо...\nЭнди жиззахликлар пойтахт ва қўшни вилоятларга бориб даволанишларига ҳ...\nВ Узбекистане появились первые «Звёздные» медицинские учреждения....\nКўп клапанлик юрак порокларини тиклашда кам инвазив йўл орқали ўзгача ...


“БЎСМ-2”(Урганч) - “Болалар лигаси” ғолиби / CHAMPIONAT.asia\n17:17"Барселона" ҳимоячиси жароҳат туфайли неча ҳафта майдонга туша олмайди? 2 16:38Ўзбекистон U-23 - Жанубий Корея U-23. Ўйинолди матбуот анжуманидан ФОТОГАЛЕРЕЯ 14 16:30Роналду ва унинг телефони мемларга айлантирилди (ФОТО) 20 16:22Ўзбек футболи Испаниядан андоза олади 22 15:43Расман: Ван Перси "Фейеноорд"га қайтди (+ФОТО) 11 15:27Снейдернинг "Ал Гарафа" сафидаги биринчи голини кўрдингизми? ВИДЕО 13 15:25"Реал" таклифини кутиб, сабр косаси тўлган футболчи ўз клуби билан шартномасини узайтирди 2 15:11Футбол мураббийларининг имзоларини кўрганмисиз? (+ФОТО) 29 15:00Теннис. Мария Шарапова ва Оқгул Омонмуродовани нима боғлаб туради? (ТОП10) 3 14:48Қизлар майдонга тушган ўйинда "Қўқон-1912" ва "Навбаҳор" ўзаро дуранг ўйнашди 7 14:37Бухорода ўсмирлар ўртасида мини-футбол бўйича Ўзбекистон чемпионати бошланди 1 14:30Биринчи бўлимда гол ура олмаган "Барселона" иккинчи таймда 5та тўп киритди. "Бетис" - "Барселона" (ВИДЕО) 9 14:23"Локомотив"нинг ОЧЛдаги рақиби - БАА Суперкубоги соҳиби 3 14:12"Манчестер Сити" яна бир ҳимоячи сотиб олмоқчи. Унга 66 млн. евро тўланиши мумкин 4 13:54Дунёдаги энг қиммат чипталарни сотувчи 10та клуб 24\n“БЎСМ-2”(Урганч) - “Болалар лигаси” ғолиби\n09 сен 08:49\nДиёримизда болалар футболини янада оммавийлаштириш борасида хайрли ишлар амалга оширилмоқда.\nЖойларда уюштирилаётган турли мусобақа ва турнирлар ёш “чарм тўп” усталари учун маҳорат ва тажриба мактаби вазифасини ўтаётир.\n2000-2001 йилларда туғилган ёш футболчилар ўртасида уюштирилган “Болалар лигаси”сининг жорий йилги Хоразм вилояти биринчилиги поёнига етди. Қизиқарли ва қизғин кечган ушбу мусобақада воҳанинг 11 та жамоаси иштирок қилди.\nБиринчилик ўйинларининг охирги тури Янгиариқ туманида ўтказилди. Якуний натижаларга кўра, 10 та учрашувнинг тўққизтасида ғалаба нашидасини сурган ва битта учрашувни дуранг натижа билан тугатган Хоразм вилояти халқ таълими бошқармасига қарашли 2-сон болалар ва ўсмирлар спорт мактабининг “БЎСМ-2” жамоаси(мураббийи Анвар Алимов) “Болалар лигаси”нинг жорий йилги ғолиблигини қўлга киритди. Биринчи ўринга асосий даъвогарлардан саналган Урганч олимпия заҳиралари коллежининг “УОЗК” жамоаси пешқадамдан бор-йўғи икки очко ортда қолди ва иккинчи ўринни эгаллади. Урганч шаҳрининг бошқа бир жамоаси - “Турон” эса шоҳсупанинг учинчи поғонасини банд этди.


Абдулқодир Жийлоний ҳазратларининг бир маст киши билан суҳбати - Mehrob.uz\naccess_time6-феврал, 15:14 visibility2460\nҲазрати Абдулқодир Жийлоний ҳазратлари қодирийя сулукининг пири муршидлари бўлганлар. Қодирия тариқати кўпроқ жаҳрий зикрлари билан машҳур. Бу тариқатда бўлганлар бизнинг юртимизда ҳам машҳур бўлган. Жумладан, менинг қиблагоҳим раҳматлик ҳам қодирийя сулукида эдилар. Мазкур Абдулқодир Жийлоний қуддиса сирруҳу шогирдлари билан кетаётсалар, йўлда бир киши маст бўлиб, йиқилиб ётган экан. Кийимлари кир, одам жирканадиган аҳволдаги бу одам уларни кўриб, ўрнидан турди-да, Абдулқодир Жийлоний билан шогирдни тўхтатиб, савол берди. Биринчи саволи шу бўлди: «Эй Абдулқодир, Аллоҳ қодир Зотми ёки қодир эмасми?» Шайх табассум қилиб, «Қодир Зот», дедилар. Маст киши иккинчи марта «Аллоҳ қодир Зотми ё қодир эмасми?» деди. Ҳазрат яна кулиб, табассум қилиб, «Албатта, қодир Зот», дедилар. Бу одам учинчи марта ҳам «Эй Абдулқодир, Аллоҳ қодир Зотми ёки қодир эмасми?» деди. Шунда пири муршид индамадилар, йиғладилар, Аллоҳга сажда қилиш учун йиқилдилар ва «Аллоҳ қодир Зот, қодир Зот», дедилар. Сўнг шогирдларига «Бу одамни олиб бориб, чўмилтиринглар. Тоза кийим беринглар, овқатлантириб, ҳурматини жойига қўйинглар», дедилар. Шогирдлар бунга ҳайрон бўлиб, «Ҳазрат, бу одам шундай жирканч аҳволда ётибди. Бу савол-жавобнинг ҳикмати нима?» дейишди. Шунда ҳазрат Абдулқодир Жийлоний қуддиса сирруҳу тушунтириб бердилар: «У биринчи марта «Аллоҳ қодир Зотми, қодир эмасми?» дегани «Аллоҳ мени кечиришга қодирми, йўқми?» дегани эди. Абдулқодир Жийлоний ўзларининг ҳол илмлари билан тушуняптиларки, ҳалиги одам оддий маст бўлмаган экан, «Аллоҳ таоло мени гуноҳимни кечиришга қодирми ё қодир эмасми?» деган экан. Албатта, Аллоҳ гуноҳларни кечиришга қодир Зот! Унинг иккинчи саволи «Эй Абдулқодир, Аллоҳ таоло мени сенинг мақомингда қўйиб қўйишга қодирми, қодир эмасми?» дегани эди. Яъни шу маст ҳолатимдан устоз, аҳли илм ҳолатига чиқаришга қодирми, қодир эмасми деган эди. Мен табассум қилиб, «Ҳа, қодир», деб жавоб бердим. Аммо учинчи саволи шундай бўлдики, «Эй Абдулқодир, Аллоҳ таоло сени менинг аҳволимга солишга қодирми ёки қодир эмасми?» деди. Шунинг учун мен Аллоҳдан қўрқиб кетиб, йиғлаб, сажда қилдим ва Аллоҳдан паноҳ сўрадим, чунки Аллоҳ таоло бунга ҳам қодир Зотдир, Абдулқодирдек зотни ҳалиги маст одамнинг ҳолатига тушириб қўйишга ҳам қодирдир».\nБу қисса ҳақида давримиз уламоларидан Муҳаммад Ноблусий ҳафизаҳуллоҳ айтадилар: «Илмингга, амалингга, шаънинга, ҳолингга, мартабангга мағрур бўлиб қолма, эй банда! Аллоҳ таоло ирода қилса, лаҳзада ҳолингни ўзгартириб қўяди. Шунинг учун ҳеч қачон бир амални ўзим қилдим деб фахрланма. Аллоҳ ирода қилмаса, лабингни қимирлатиш ҳам қўлингдан келмайди».\nШунинг учун фақат Аллоҳ субҳанаҳу ва таолодан ёрдам сўрашимиз, У Зотдан паноҳ сўрашимиз, У Зотга тавба қилишимиз, У Зотга ёлворишимиз, У Зотга суянишимиз лозим. Ахир биз буни ҳар намозимизда айтамиз, лекин маъносига эътибор берамизми? «Сенгагина ибодат қиламиз, Сендангина ёрдам сўраймиз, бизни тўғри йўлга бошлагин» деб, ҳар намозимизда, ҳар ракъатда, Фотиҳа сурасини ўқиганимизда шу маъноларни зикр қиламиз. Аммо бу оятларни, бу сўровларни, бу дуоларни тушуниб қиляпмизми ёки қуруқ тилимиз ўрганиб қолганми – мана шунинг фарқига боришимиз керак экан. Тилнинг ўзи намланиши кифоя бўлмайди, биродарлар. Албатта, қалб ҳам шунга юриши керак.


18 май – Халқаро музейлар куни 18.05.2020 12:01\nМузейлар ўтмишимиз тарихи, ҳаёт тарзи ҳамда маданияти ҳақида ҳикоя қилувчи, маънавий бойликларимиз, жамиятнинг сиру асрорларини сақлаб келувчи муқаддас даргоҳдир. Бу даргоҳга ташриф қилган ҳар бир инсон жаҳон миқёсида содир бўлган воқеа-ҳодисаларни баҳолаш, бизнинг давримизга қадар етиб келган асори-атиқалар билан фахрланиш имкониятига эга бўлади. Бу каби объектларнинг ўрни беқиёсдир. Шуни эътиборга олган ҳолда, 1977 йил ИКОМ халқаро ташкилоти томонидан 18 май – Халқаро музейлар куни деб эълон қилинди. Мазкур ташкилот фаолияти табиий ва маданий меросни сақлаш ҳамда тарғиб қилишга йўналтирилган бўлиб, 1992 йилдан бошлаб музейлар кунига бағишлаб мавзу танлаш жорий этилди. 2020 йилнинг мавзуси “Музей бу тенг ҳуқуқли имкониятлар макони: хилма-хиллик ва инклюзия” деб номланди. Дарҳақиқат, бугунги кунда имконияти чекланган фуқароларга жамиятда ўз ўринларини топишлари, замон билан ҳамнафас ҳаёт кечиришлари учун бир қанча имкониятлар яратилиб келинмоқда. Ўзбекистон Республикасининг Президенти Ш.Мирзиёевнинг 2017 йил 1 декабрдаги “Ногиронлиги бўлган шахсларни давлат томонидан қўллаб-қувватлаш тизимини тубдан такомиллаштириш чора-тадбирлари тўғрисида”ги Фармонига мувофиқ, ногиронлар ва имконияти чекланган фуқароларга ҳар бир жабҳада кенг имкониятлар амалга оширилмоқда. 2019 йилда “Ногиронлиги бўлган шахсларнинг ҳуқуқлари тўғрисида”ги Ўзбекистон Республикасининг 7-боб ва 46-моддадан иборат қонуни ишлаб чиқилди. Мазкур қонуннинг 4-боби: ногиронлиги бўлган шахсларнинг соғлиғини муҳофаза қилиш ва уларга ижтимоий ёрдам бериш; 34-моддасида ногиронлиги бўлган шахсларга ижтимоий ёрдам бериш тўғрисида ёзилган. Ушбу қонунларинг ижроси музейларда ҳам амалга оширилиб келинмоқда. ЎзР ФА Темурийлар тарихи давлат музейига имконияти чекланган фуқаролар, кам таъминланган оила фарзандлари, нафақахўрлар, мактабгача таълим муассасалари тарбияланувчилари, мактаб-интернат ўқувчилари имтиёзли равишда бепул ташриф буюришлари мумкин. Имконияти чекланган фуқаролар учун барча хизматларда амалий ёрдам кўрсатилиб келинмоқда. Музей илм-маърфат маскани ҳисобланиб, ёш авлод таълим тарбиясида жуда катта аҳамиятга эга. Темурийлар тарихи давлат музейига йил мобайнила 200 мингга яқин томошабин ташриф буюрса, уларнинг асосий қисмини мактаб ўқувчилари ташкил қилади. Ўзбекистонда ёш авлодни ҳар томонлама соғлом ва баркамол руҳда тарбиялашда бир қатор ислоҳотлар амалга оширилмоқда. Бу борада аждодларимизнинг бой маънавий, аҳлоқий меросини ўрганиш муҳимдир. Ёшларни музейларга жалб қилиш, уларда ватанпарварлик, садоқат туйғуларини уйғотиш мақсадида ҳукуматимиз томонидан бир қанча қарорлар ишлаб чиқилган. Ўзбекистон Республикаси Вазирлар Маҳкамасининг 2014 йил 11 июлдаги “Давлат музейларининг болалар ва уларнинг ота-оналарига очиқлигини таъминлаш чора-тадбирлари тўғрисида”ги қарори ҳам шулар жумласидан. Темурийлар тарихи давлат музейига 246933 дан ортиқ томошабин келган бўлса, шулардан 218449 дан зиёдини болалар ташкил этади.\nЎзбекистон Республикаси Президентининг 2018 йил 26 августдаги “Ўзбекистон Республикасида маданият ва санъат соҳасини инновацион ривожлантириш чора-тадбирлари тўғрисида”ги қарорида белгиланган вазифаларни амалга ошириш мақсадида Темурийлар тарихи давлат музейнинг мобил иловаси, 150 дан ортиқ экспонатларнинг QR-кодлари яратилди, музей залида интерактив сенсор проектордан фойдаланиш жорий қилинди. Ташриф буюрган кексалар, имконияти чекланган фуқаролар сенсор проектор орқали музей бўйлаб виртуал саёҳат қилиш имкониятига эга бўладилар. Музейга ташриф буюраётган томошабин оқимини ошириш, чет эллик индивидуал сайёҳларга қулайлик яратиш, аждодларимиз тарихи ҳақида катта таасурот қолдириш мақсадида музейда янги Nazzar инновацион дастури йўлга қўйилди. Мазкур инновацион дастур орқали томошабин маълум бир экспонат ҳақида ўзбек, рус, инглиз ва француз тилларида маълумотга эга бўлади. Бу илованинг бошқаларидан фарқли хусусияти шундаки, смартфон экранида “Буюк Соҳибқирон – буюк бунёдкор” деворий рангтасвир асари, Оқсарой, Улуғбек мадрасаси ва расадхонаси, Амир Темур мақбараси макетлари, Амир Темур, Халил Султон, Бобур, Улуғбек ва бошқа кўпгина экспонатлар турли эффектларда намоён бўлиб, уларнинг ҳақиқий образи гавдаланади.\nБу каби янгиликлар ўқувчиларда музейга бўлган қизиқишини янада оширмоқда. Бизнинг вазифамиз ёш авлодга буюк аждодларимиз тарихини ўргатиш, Ўзбекистоннинг порлоқ келажаги ва истиқболи учун маънавий етук, муносиб фарзанд тарбиялашдир.\nЎзР ФА Темурийлар тарихи давлат музейи\n“Экскурсиялар” бўлими мудири


"Челси" – "Манчестер Сити". Моуриньо яна бир ўйинга дисквалификация қилинишдан қутилиб қолди / CHAMPIONAT.asia\n"Челси" – "Манчестер Сити". Моуриньо яна бир ўйинга дисквалификация қилинишдан қутилиб қолди\n25 окт 11:41\n“Челси” клуби бош мураббийи Жозе Моуриньо, Англия футбол федерацияси уни “Кардифф Сити”га қарши ўйиндаги (4:1) ҳатти-ҳаракати учун 8 минг фунтга жарамига солганини изоҳлаб ўтди.\nУшбу ҳафтада FA 50 ёшли мураббийга айблов чиқарди, бироқ Моуриньо бу айбловга қаршилик қила олди. Шундай бўлсада мураббий баъзи айбловларга кўз юмиб, “Манчестер Сити”га қарши ўйинда дисквалификациядан қутилиб қолди.\n“Мен жаримани қабул қиламан, бироқ “Манчестер Сити”га қарши ўйинда ишлайман. Мен жаҳл қилмадим ва ҳеч кимни ҳақорат ҳам қилмадим – фақатгина норозилик билдирдим холос. Ҳакам аризасида ёзган барча маълумот тўғри”, - дейди Моуриньо.


Меҳриддин Раҳматов: «Ўзбек футболига Шквириндек ҳужумчи етишмаяпти» / CHAMPIONAT.asia\n17:46Модрич "ланъатланган" рақамни олдими? ФОТО 0\n17:43Игуаин "Наполи"га қарши судда мағлуб бўлди 0\n17:12"Ливерпуль" Коутиньони Погбадан қиммат деб ҳисоблайди 8\n16:51Акмал Холматов "Андижон" аъзосига айланди ФОТО 6\n16:41"Барселона" Неймар ўрнига футболчи топди 8\n16:34Нодирхўжа Юлдашевдан футболга итальянча қараш, болалар футболида амал қилинмаётган ФИФА регламенти 10\n16:15Спорт. Шоҳжаҳон Эргашев кучли боксчига қарши жанг қиладиган бўлди, Макгрегор Мейвезер билан реваншни октагонда ўтказмоқчи 1\n16:02"Бавария" - "Интер". Таркиблар билан танишинг 10\n15:57Футзал. Клублар ўртасидаги ОЧ. Эрон чемпиони ярим финалда + ФОТО 1\n15:49"Реал"га қарши баҳсда Швайнштайгер сардор бўлади 1\n15:25"Бавария" - "Интер". Баҳсни жонли эфирда томоша қилинг 6\n15:23Спортчилар ижтимоий тармоқларда 1\n15:06Сарвар Каримов "Локомотив" машғулотида иштирок этмоқда 2\n14:57Сочи узун Месси ва Серхио Рамос, жингалак Маскерано ва бошқача Феллайни ФОТО 18\n14:54Валижон Шамшиев: "Ўзбекистон терма жамоаси жаҳон чемпионатига чиқса қўчқор сўймоқчи эдим, аммо..." 20\n08 авг 17:02\nЯнгиликлар Меҳриддин Раҳматов: «Ўзбек футболига Шквириндек ҳужумчи етишмаяпти»\nТурли нашрларда, интернет сайтларида санъаткорлар ва актёрлар билан футбол борасида суҳбат қуриш яхши анъанага айланиб бормоқда. Бунга айниқса, «Фонд форум» ташаббуси билан ўтказилаётган "Ҳаёт учун" футбол-шоусидан кейин қизиқиш янада ортди. Аслида санъаткорлар орасида футболни шунчаки эмас, дилдан севувчи, профессионал тарзда тўп сурган ва айни пайтда ҳам ҳаваскор сифатида фаолият кўрсатаётганлари ҳам бор. Булар ичида тўрт нафар эл суйган инсонларни алоҳида таъкидлашимиз мумкин. Мисол учун, Ёдгор Саъдиев ўз вақтида "Пахтакор" жамоаси сафида дарвозабон сифатида профессионал тарзда фаолият олиб борган. Козим Қаюмов ҳали-ҳамон Ўзбекистон фахрийлар терма жамоаси либосида майдонга тушади. Алишер Узоқов Ўзбекистон биринчи лигаси иштирокчиси "Истиқлол" жамоаси билан профессионал тарзда шартнома имзолаб, чемпионат доирасида гол уришга ҳам эришди. Меҳриддин Раҳматов эса ҳеч қандай жамоа сафида тўп сурмайди. Лекин унинг биргина 1994 йили Хиросимада ўтган Осиё ўйинларидаги муваффақиятимиз асосида ишланган фильмдаги роли орқали бутун бир ўзбек ихлосмандлари севимли санъаткоримизнинг футбол ўйнаш бобида ҳам яхшигина тажрибаси бор эканлигига гувоҳ бўлишган. Қолаверса, Меҳриддин Раҳматовни ҳар сафар футбол учрашувларида стадионда учратамиз. Шуни инобатга олиб, энг авввало, ушбу актёримизнинг футбол ҳақидаги фикрларини мухлисларга етказиш зарур, деб ўйладик ва бу суҳбат улар учун қизиқ эканлигига ҳам ишончимиз комил эди. Ниятимиз холис экан. Яқинда шундай имкониятга эга бўлдик.\n– Меҳриддин ака, сизни футболга бефарқ эмаслигингизни деярли бутун футбол мухлислари, яъни Хиросимадаги муваффақиятимиз асосида ишланган фильмни кўрганларнинг барчаси билади...\n– Саволингизни тушундим. Дарҳақиқат, ҳаётда футбол ва санъат ҳавоси билан нафас оламан, десам ҳеч муболаға бўлмайди. Ёшликда футболчи бўлиш орзум эди. Лекин еттинчи синфдан кейин санъат соҳасига қизиқишим ортиб борган. Навоий вилоятининг Қизилтепа туманидаги футбол мактабига қатнаганман. Мураббийимиз Ҳафиз Раҳимов эди. Ушбу устозимдан футболнинг кўп сир-асрорларини ўрганганман. Айнан мана шу омил "Фақат ғалаба" фильмидаги ижроимни кўнгилдагидек чиқиши учун хизмат қилган. – Бош қаҳрамон қиёфасини ижро этишингиз қай тарзда амалга ошган. Буни режиссёр Ҳилол Насимовнинг ўзи хоҳлаганми ёки?..\n– Тўғри, буни режиссёр ҳал қилади. Лекин бунгача бўлган вақтда сизга қўйиладиган энг жиддий талаб бу – киносиновлардан муваффақиятли ўтишингиз керак. Футболга муккасидан кетганлигимдан эса фильм ижодкорлари хабардор эди. Шу боис номзод актёрлар қаторида мен ҳам киносиновларга таклиф қилинганман. Ҳаракатларим, футбол борасидаги қарашларим кино ижодкорларига маъқул тушганидан сўнг бош ролни менга беришган.\n– Киносиновлар қайси стадионда бўлиб ўтган?\n– Майдонда эмас, асосан футбол назарияси доирасида синовдан ўтганмиз.\n– Фильмда яратган қаҳрамонингиз – Баҳодир Усмонов орқали Хиросимадаги Осиё ўйинлари иштирокчиларидан қайси бирининг сиймосини гавдалантиргансиз?\n– Фильмда алоҳида бир футболчи иштирокини кўрсатиш ғояси бўлмаган. Умумий жамоанинг муваффақияти билан бир қаторда футболчиларимизнинг ўзига хос иродаси ҳамда Ватанга бўлган муҳаббатини намойиш этишга ҳаракат қилганмиз. Буни қайсидир маънода уддаладик, деб ўйлайман. Сабаби, ҳеч қандай танқидий фикрлар эшитмаганмиз.\n– "Фақат ғалаба" фильми экранларга чиққандан сўнг, бирор бир футболчи ва мураббийлар ижроингиз ҳақида ижобий ёки танқидий фикр билдирганми?\n– Қувонарлиси шундаки, бу борада ижобий фикрлар кўп бўлди. Танқидларни эса эшитмадим. Айниқса, миллий терма жамоамиз ёрдамчи мураббийи Шуҳрат Мақсудов, футболчиларимиз – Одил Аҳмедов ва Лутфулла Тўраев билан айнан шу фильмдан сўнг қадрдонларга айланганмиз. Уларнинг ҳар бири фильм ёққанлиги ва яхши кино бўлганлиги билан мени табриклашди.\n– "Ҳаёт учун" футбол-шоусида сизнинг ҳам иштирок этишингизни кутгандик.\n– Таклиф бўлмади. Жуда хоҳлагандим иштирок этишни. Томошабин сифатида кузатиб роса завқландим. Насиб этса, келгуси сафар қатнашишни ният қилганман.\n– Ҳар сафар сизни стадионда учратамиз. Умуман, футболни бевосита майдонда кузатишнинг телевизор орқали томоша қилишдан қандай афзаллиги бор?\n– Стадиондаги муҳит, ҳаяжон, ҳиссиётни телевизорда томоша қилиб ҳис қила олмайсиз. Ашулани ҳам жонли ижрода эшитиб маза қиласиз-ку, тўғрими? – Ҳозирда мухлислар ҳам, журналистлар ҳам иккига бўлиниб қолгандек, гўё. Биринчи гуруҳ Абрамов тарафдорлари, иккинчиси эса Қосимов томон. Бу борада интернет сайтларида турли хил мулоҳаза ва фикрлар билдириляпти. Сиз бу борада қандай фикрдасиз?\n– Ушбу қарашлар фақатгина футболимиз зарарига ишлайди. Вадим Абрамов ҳам, Миржалол Қосимов ҳам бир мақсад сари интилишди. Ҳар иккиси ҳам жамоани жаҳон чемпионатига олиб чиқишни кўзлашганди. Уларни бир-бири билан солиштириш ноўрин. Аксинча, мухлислар ҳам, журналистлар ҳам бир мақсад сари бирлашадиган вақт келди. Четдан туриб баҳо бериш барчага осон. Аслида кимларга мухлислик мақомини бериш керак? Қандай инсонлар бу тоифага киради? Мухлис ҳар доим яхши кунда ҳам, ёмон кунда ҳам ўз суюклилари билан бирга бўлиши, уларнинг ёнида туриш керак. ўалаба қозонса яхши, мағлуб бўлса уларни топташ керак эмас-да. Майдонда ўтириб гоҳида хафа бўлиб кетаман. Бизда мухлислик маданияти борасида бир оз оқсаш бор-да. Орамизда юрган, лекин Ватанимиз равнақи учун ҳали ҳеч нарса қилмаган инсонлар юртимиз ифтихорлари – Миржалол Қосимов, Равшан Эрматов, Вадим Абрамовларни танқид қилишга ҳақлимикан?\n– Миллий терма жамоамиз ҳақида гап очилди. Плей-офф босқичидаги имкониятларимиз қай даражада, деб ўйлайсиз?\n– Имконият бор экан, футболчиларимиз охиригача курашади. Иордания биз учун бегона эмас. Ҳар доим уларга қарши муваффақиятли тўп сурганмиз. Бу босқичдан ўтишимизга ишонаман. Жанубий Америка вакилига қарши учрашув эса жуда қийин ўтиши аниқ. Имкониятларни 40 га 60 деса бўлади.\n– Яқинда Туркияда жаҳон чемпионати якунланди. Ёшларимиз кўрсатган ўйинлар ҳам ижобий, ҳам танқидий фикрларга сабаб бўлди. Сиз бу борада нима дея оласиз?\n– Танқидий фикрлар билдирган инсонларни тушунмайман. Гуруҳ босқичидан чиқиб, кучли 8 жамоа сафидан ўрин олишнинг ўзи катта гап. Мана, МДҲ давлатларининг қайси бири жаҳон чемпионатида иштирок этди? Тўғри, Уругвай ва Францияга йирик ҳисобда имконият бой берилди. Лекин эътибор беринг, ушбу учрашувларда ёшлар терма жамоамизнинг етакчи ўйинчилари иштирок эта олмади. Бир сўз билан айтганда, юртимиз футболининг келажаги бор. Ёшларимиз ва ўсмирларимиз жаҳон чемпионатида мунтазам қатнашишга муваффақ бўлишяпти. Яқин келажакда бу ёшларимиз катталар ўртасидаги жаҳон чемпионатида ҳам миллий терма жамоамиз билан иштирок этишига ишонаман.\n– Футболга қизиқадиган инсонлар борки, уларнинг барчасини ўз суйган ўйинчиси бўлади. Сиз қайси футболчиларнинг ўйинларидан завқ оласиз, қайси жамоага меҳрингиз баланд?\n– Ўзбек футболида Миржалол Қосимов ва Игорь Шквиринларнинг ҳаракатларидан ҳайратда қолардим. Афсуски, ҳозирда ўзбек футболига Игорь Шквириндек ҳужумчи етишмаяпти. Жаҳон футболида Андрей Шевченкога меҳрим баланд. "Милан"да ўйнаган вақтида унинг иштирокидаги ҳеч қайси учрашувни ўтказиб юбормасдим. Кейинчалик эса Шева миланликлар сафини тарк этиб, ўз фаолиятини якунлаган бўлса-да, барибир "Милан" жамоасининг мухлисиман.\n– Футбол оламида мухлислар диққат-эътиборини Месси ва Роналду қарама-қаршилиги тортган. Бу борада сиз қай бирини танлардингиз? – Мен мутлақо бошқа футболчини айтиб ўтган бўлардим. Златан Ибрагимович ҳеч бир жабҳада улардан қолишмайди.\n– Ҳамкасбингиз, агар айтиш мумкин бўлса, шогирдингиз Алишер Узоқовнинг тутган йўлини тўғри деб ўйлайсизми, ҳар ҳолда санъат ва спортнинг юки оғир, иккаласини бирдек олиб кетишнинг ўзи бўлмайди?\n– Алишерни яхши биламан. Театрда ҳам иккаламизнинг суҳбатимиз асосан футбол ҳақида бўларди. Унинг орзуларидан бири футбол жамоаси сафида тўп суриш эди. Бунга эришганидан хурсандман. Агар менинг ҳам ёшим тўғри келганда, албатта шундай йўл тутардим.\n– Европада хайрия учрашувларида буюк футболчилар билан бир қаторда таниқли ва машҳур инсонлар ҳам иштирок этишади. Мисол учун, Михаил Шумахер, Лучано Паваротти каби инсонлар майдонга тушиб туришади. Агарда, сизда ҳам машҳур футболчиларимизнинг хайрлашув учрашувларида иштирок этиш имконияти туғилиб қолса, бунга вақт топа олишингизга ишонасизми?\n– Шубҳасиз. Бундай имконият туғилса, кўп нарсадан воз кечишга ҳам тайёрман.\n– Сиздан олдин ҳам бир қатор санъат олами вакиллари билан суҳбат қурганимизда улар спорт борасида, жумладан, футбол ҳақида фильм ишлаш ниятида эканликларини айтиб ўтишганди. Лекин ҳали-ҳануз бу борада янгиликларга дуч келмаяпмиз. Балки сизда ҳам шундай мақсад бордир?\n– Футбол ҳақида жуда яхши ғоям бор. Ишонтириб айта оламанки, яқин вақтлар орасида ушбу ғоямни ҳаётга татбиқ этаман.\nАҳмаджон ЭШМАТОВ суҳбатлашди.\nМадриднинг "Реал" клуби АҚШ турнеси доирасида Лос-Анжелесда ... 68


Bosh sahifa Anonim hikoyalar Менинг отам — тажовузкор\nМенинг отам – тажовузкор\nМенинг дадам эса – руҳий абьюзер (тажовузкор). У хаётимизни заҳарга айлантирган. Барча оила аъзоларини руҳан эзиб ташлаган. Уйимиз – ҳақиқий зиндон. Яқингача отамни ёмон кўришимни тан олмаганман. Бу ҳақида ўйласам ҳам гўёки биров билиб қўядигандай.


Сурхондарёда “Аъло таътил” лойиҳасига старт берилди\n4 Янв 2019 2700\nЎзбекистон ёшлар иттифоқи ҳамда Халқ таълим вазирлиги ҳамкорлигида ташкил этилган “Аъло таътил” лойиҳасига Сурхондарё вилоятидаги “Халқаро ёшлар оромгоҳи”да старт берилди. 3-10 январь кунлари бўлиб ўтадиган “Аъло таътил” дам олиш ва ижод оромгоҳида Республикамизнинг барча ҳудудларидан ташриф буюрган 192 нафар аълочи ўқувчилар ҳордиқ чиқаришади.\n– Ушбу лойиҳада иштирок этиш истагини билдирган 1000 нафарга яқин ўқувчилар ичидан 192 нафарини танлаб олдик. Лойиҳада фан олимпиадаси ғолиблари, чоракни аъло баҳолар билан тугатган, дарсларни намунали ўзлаштирган энг фаол ва аълочи ўқувчилар жам бўлишган. Бир ҳафта давомида ўқувчи-ёшларимиз биргаликда янги лойиҳалар устида ишлаб, мароқли ҳордиқ чиқаришади, – дейди Ўзбекистон ёшлар иттифоқи Марказий Кенгаш бўлим мудири Дурдона Раҳимова.\nЛойиҳа давомида ўқувчи ёшлар учун турли спорт тадбирлари, маданий дастурлар, саёҳатлар ташкил этилади. Бу эса мамлакат ёшларининг ўзаро тажриба алмашишлари, таътил даврини фойдали ва мазмунли ўтказишларида айни муддаодир.


Наманган вилояти ҳокими Шавкат Абдураззоқов Kun.uz билан суҳбатда интернетдаги изоҳлар, тиббиётдаги ҳолат, бюджет маблағларидан оқилона фойдаланиш ва фарзандлари нима иш билан шуғулланиши ҳақида гапирди.\nЎзимизнинг тиббиётга ишонаман, лекин камчилик кўп\nЎзимизнинг тиббиёт тизимимизга ишонаман. Давлат ҳамма йўналишда ишлаяпти. Лекин, тиббиёт бўйича нотўғри бир фикр бор, у ҳам бўлса мутахассисларнинг малакаси бўйича. Тошкентда 7-8 йил ишлаган бўлсам, кўп қариндошларимиз келган. Тўғри, пойтахтда технология кўплиги, шароит борлиги учун кўпчилик келади.\nБироқ, вилоятларда ҳам ривожланмоқда, кўп дастурлар бўйича маблағ ажратилди. Шароит бўйича Тошкентга бориши мумкин, бизда чекка қишлоқларда таъмирланмаган бўлиши мумкин. Аммо йилдан йилга инвестиция дастурига киритилиб, яхшиланиб бормоқда.\nРақобат деган нарса ҳам бор. Хусусий тиббиёт ривожланмагани учун давлат тиббиёти ҳам орқага қараб кетди. Энди давлат-хусусий шериклик, хусусий тиббиётга берилаётган эътибор мутахассисларни ҳам рақобат қилишга ундаяпти.\nБюджет пуллари тўғрисида\nБюджет маблағларидан фойдаланиш бўйича назорат ишида ўринбосарлар масаласи катта ўрин тутади. Тўғри одамларни тўғри, ўзининг жойига қўйиш жуда ҳам катта аҳамият касб этади. Юз фоиз назорат қиламан, десам нотўғри гапирган бўламан.\nМенинг назорат қилишим - ўринбосарим орқали ҳар куни ҳисобот. Сабаби, у ҳам давлат одами, мен ҳам давлатнинг одами, мен назорат қилишга мажбурман. Ўринбосаримнинг фаолиятини назорат қилиш, йўналиш бериш орқали... Ижтимоий тармоқларни кузатиб юраман, изоҳларни ўқийман, ичидан чиқади. Таклифларни ижтимоий тармоқлардан ҳам олиб, ишда қўллашимиз керак.\nИжтимоий тармоқдаги изоҳларни кузатиб бораман. Турли фикрлар бор, ичидан олиш керак бўлган фикрлар ҳам мавжуд. Негатив фикрларга келадиган бўлсак, мен бу борада бир хулосага келдим. Аксарият маҳаллаларни айланиб чиқдим, кўпчиликдан ижтимоий тармоқларни, интернетни биласизми деб сўрадим, нима у, деган жавоблар бўлди.\nИжтимоий тармоқлардаги “пиар, кошона қуриб олибди”, деган изоҳларга эътибор бермасликка қарор қилдим. Сабаби, бу ерда, ҳақиқий муаммонинг ичида ўтирган одамлар буни ёзмаяпти. Уни ташқаридан кимлардир ёзяпти. Бекорчиликдан ҳаммаси. Иши бор одам бир кунда ўн марта изоҳ ёзмайди.\nХорижда активларим йўқ\nХорижда активларим йўқ. Бу аниқ. Фарзандларим Ўзбекистонда таълим олгани яхши, менинг ўзим шунга қатъий турганман. Катта фарзандим Японияда ўқимоқчи бўлган, мен бакалаврни Ўзбекистонда тамомлаши, кейин магистратурани чет элда ўқиши мумкинлиги борасида шарт қўйганман. Японияда магистратура эмас, бир йиллик ўқишда таълим олиб келди. Келганидан кейин ҳам ўз йўналишига ишга киришига мотивация бердим, мажбурладим десам хато бўлади.\nОтанинг ҳаққи бор, ёшлар билиб-билмай қарор қабул қилиб қўяди, шуни йўналтириб туришимиз керак. Шунинг учун икки фарзандимнинг келажаги ҳам Ўзбекистон билан боғлиқ. Бири банкда оддий мутахассис, бири газ тизимида мутахассис.\nБундан олдин, Шавкат Абдураззоқов вилоятда амалга оширилаётган янги лойиҳалар, энерготақчиллик ва экология масаласи ҳақида гапириб берганди.\nШунингдек, Наманган вилояти ҳокими қимматбаҳо машиналар, йўллар аҳволи ва раҳбарлик юки ҳақида фикр билдирди.


АЛЛОҲНИНГ КИТОБИ ИЛА\nАллоҳ Субҳонаҳу ва Таоло Қуръони Каримни Ўз Расулига 23 йил мобайнида нозил қилди. Ўн уч йил Маккадалик вақтларида, ўн йил Мадинадалик вақтларида. Аллоҳ Таоло уни очиқ араб тилида Муҳаммад ибн Абдуллоҳнинг ҳаққи-рост пайғамбар эканлигини исботлайдиган мўъжиза қилиб ёки фақат мусулмонлар амал ва татбиқ учун чироқ, манба қилиб олишлари учунгина нозил қилгани йўқ. Балки уни – буларга қўшимча – ўрганиш ва ўргатиш билан, ёдлаш ва такрорлаш билан, тиловат ва тартил – дона-дона ўқиш билан ибодат қилиш учун ҳам нозил қилди. Қуръон барча каломлардан олий ва устун каломдир. Шунинг учун уни ўрганиш ва ўргатиш таъаллум ва таълимнинг энг афзалидир. Уни ёдлаш ва такрорлаш ҳам, тиловат қилиш ва тартил билан ўқиш ҳам энг афзал ишдир. Фақат Қуръонгина тартил билан тиловат қилинади. Шунинг учун барча мусулмонлар, хусусан даъватчи Аллоҳнинг Китобини ўрганмоғи лозим. Унинг маънолари ва аҳкомлари олдида тўхталиб, унинг нуру ҳидояти билан ҳидоятланмоғи зарур. Чунки Аллоҳ Қуръонни одамлар билсин учун нозил қилди.\nАллоҳ Таоло «Фуссилат» сурасида марҳамат қилади:\n– “У биладиган қавм учун арабий Қуръон ҳолида (нозил қилиниб) оятлари муфассал баён қилинган китобдир”. (Фуссилат:3)\nАйтиб ўтганимиздек, Қуръонни ўрганиш ва ўргатиш энг афзал ишдир. Абу Ҳурайрадан ривоят қилинади. Расулуллоҳ с.а.в. дедилар: «Сизларнинг энг яхшироғингиз Қуръонни ўрганган ва уни ўргатган инсондир». Бухорий, Муслим, Аҳмад ва асҳоби сунна ривояти. Абу Ҳурайрадан яна ривоят қилинади. Расулуллоҳ с.а.в. дедилар: «Қуръонни ўрганинглар, уни қироат қилинглар. Қуръон уни ўрганиб, қироат қилган ва ундаги ҳукмларга амал қилган инсон учун энг хушбўй миски-анбарларга лиқ тўла тўрва халтага ўхшайди. Бу миск ҳамма жойда ўзининг хушбўй ҳидини таратади». Термизий ва ибн Можжа ривояти. Расулуллоҳ с.а.в. нинг саҳобалари мана бу илоҳий ҳидоятга бўйсундилар. Улар Қуръонни Абу Абдурраҳмон ривоят қилган нарсага риоя қилган ҳолларида ўрганган ва амал қилган эдилар. Абу Абдурраҳмон деди: «Бизга Қуръон ўргатадиган Расулуллоҳ с.а.в. нинг айрим саҳобалари айтиб берганларки, улар Расулуллоҳ с.а.в. дан 10 оят Қуръон ўрганардилар, ушбу 10 оятдаги илмни билиб, унга амал қилмагунларича бошқа ўнтасига ўтмасдилар. Улар илм ва амални шундай ўргандик, — дейишади». Аҳмад ва Ҳоким ривояти.\nДаъватчи даъватни етказишда ақидани, ақидага оид фикрларни ва шаръий ҳукмларни билиш билан қуролланишга муҳтож. Илмнинг энг муҳими ва энг афзали ушбу нарсалар ҳақида Аллоҳнинг Китобида келган нарсаларни билишдир. Демак, даъватчи Аллоҳнинг Китобидаги ақида, ақидага оид фикрлар ва шаръий ҳукмлар қаршисида тўхталиши вожиб.\nШунингдек, у Қуръондан муяссар бўлган миқдорда ёд олиши лозим, токи у намозларида, айниқса кўпроқ қироат қилиш суннат бўлган бомдод намозларида узун суралардан қироат қилишга қодир бўлсин.\nАллоҳ Таоло «Исро» сурасида айтади:\n– “Қуёш оғишидан то кун қоронғусигача намозни тўкис адо қилинг ва тонгги ўқишни (бомдод намозини) ҳам (тўкис адо қилинг). Зеро, тонгги ўқиш (кеча ва кундуз фаришталари) ҳозир бўладиган намоздир”. (Исро:78)\nҚуръон боғларига саёҳат Қуръон боғларига саёҳат ИСЛОМИЙ ДАЪВАТНИ ЁЙИШ ИСЛОМИЙ ДАЪВАТНИ ЁЙИШ\nЯманнинг ҳар икки томонидаги молиявий сиёсат ва иқтисодий муолажалар нотўғридир


Ўруновдан Юранга жавоб юриши! Остон нима қилмоқчи? – O'zbekiston Milliy paralimpiya qo'mitasi\nРоссия футболида энг кўп муҳокама қилинаётган, футбол жамоатчилигининг эътиборидан четга чиқмаётган футболчи Остон Ўрунов бўлса керак. Рус футболини ёритувчи расмий ва норасмий манбалар, оммавий ахборот воситалари, ижтимоий тармоқлар ўзбек футболчиси ҳақида у “Уфа”га ўтган давр – 2020 йилнинг бошидан буён бонг урмоқда. Айниқса, ўзбек футболчиси “Спартак”га ўтганидан бери турли-туман янгилик ва хабарларда бош мавзуга айланган.\nКейинги кунларда рус футболида ўз ўрнига эга бўлган Сергей Юраннинг Остон Ўруновнинг ёшига шубҳа қилгани жуда кўп муҳокамаларга сабаб бўлди.\n– Бизда футболчиларнинг ёши беш йилга, ҳатто 10 ёшгача кичрайтирилади. Кокорин масаласи ҳамон тушунарсиз бўлиб қолмоқда. “Уфа”дан футболчи олинди. Ёш ўйинчи, дейишмоқда Лекин у аслида ҳозирги ёшидан 4-5 ёш катта эканини ҳамма билади. Бу сир эмас. Ҳатто “Спартак” раҳбарияти ҳам ҳайрон бўлганди, – деди Сергей Юран.\nБунга жавобан, “Спартак” ва “Уфа” клублари, россиялик ва ўзбекистонлик мутасаддилар, мутахассислар, мураббийлар ва журналистлар ўз фикрлари орқали Остоннинг ёши урилмаганини исботлашга ҳаракат қилди.\nКўпчилик томонидан танқидга учраётган Сергей Юран кейинроқ ўз иддаосини исботлаш учун жўяли факт келтира олмай, ўзбекистонлик танишларининг гапига таянганини айтишдан нарига ўтолмади.\nЭнди юриш навбати шу пайтгача жим турган Остон Ўрунов томонида. Хўш у нима қилади?\n“Спартак” клубининг Жамоатчилик билан алоқалар департаменти директори Антон Фетисов Остон Ўруновнинг манфаатларини ҳимоя қилаётган мутахассислар “СКА-Хабаровск” бош мураббийи Сергей Юран иддаоларига қандай муносабатда бўлишини билдирди.\n– Мендаги маълумотларга қараганда, Остон Ўруновнинг вакиллари Этика қўмитасига расман мурожаат қилишга тайёргарлик кўрмоқда, – деди Антон Фетисов.\nШунингдек, Фетисов Сергей Юран ўз вақтида футболчи сифатида катта ҳурмат-эътибор қозонгани, бироқ, кейинги пайтда ҳақиқатга тўғри келмайдиган турли иддаоларни ўртага ташлаётганига ҳам урғу берди.\nТаъкидлаш жоизки, Остон Ўруновнинг “Спартак” жамоасига трансферида бош ролни ўйнаган Шамиль Газизов ушбу клубдаги бош директор лавозимидан озод этилганидан кейин кўпчилик ўзбек футболчисининг ҳам жамоадан кетишини кутмоқда.\nАйни пайтда, 19 ёшли Ўруновга Россия премьер-лигаси, Миллий футбол лигаси ва хориж клубларидан таклифлар бўлаётгани айтилмоқда. “Спартак” бош мураббийи Доменико Тедеско ҳам ёш футболчи ҳали ўсишга эришиши, унга катта клубдаги босимга мослашиш учун вақт кераклигини, ўзи имкон беришга тайёр эканини таъкидламоқда.\nОстон гарчи бошланғич таркибга кира олмаётган бўлса-да, деярли ҳар бир учрашувда бир неча дақиқа ўйнаш имконига эга бўлаётгани Тедесконинг позицияси ҳақиқатга яқин эканини кўрсатмоқда.\nХулоса қилиб айтганда, Остоннинг фаолияти қандай ва қайси жамоада давом этиши мавҳумлигича қолмоқда. Ноақниклик эса, Ўрунов масаласини ҳамманинг диққат-эътибор марказида ушлаб турибди.


Товарларни (хизматларни) сотиб олишда акциз солиғи ҳисоби қандай бўлади | BUXGALTER.UZ\nКорхона ҳар гал акцизости товарларини импорт қилганда, ЁММ сотиб олганда ёки мобиль алоқа хизматлари учун ҳақ тўлаганда, ҳисобварақ-фактура ёки БЮДда акциз солиғи акс этади. Сотиб олувчи корхона унинг ҳисобини қандай юритиши ҳақида buxgalter.uz илтимосига биноан “Норма”нинг эксперти Дилором САИДОВА гапириб берди:\n- Қийматига акциз солиғи киритилган товарларни ёки хизматларни олишда уни ушбу товарларнинг (хизматларнинг) қийматига киритинг. Бу сиз:\nимпорт қилишда бюджетга акция солиғини тўлайдиган;\nетказиб берувчига акциз тўлаган ҳолда акцизости товарларини (хизматларини) сотиб оладиган вазиятларга тааллуқли.\nАкциз солиғи тўловчилар учун солиқ бўйича чегирма 2019 йил 1 январдан бошлаб бекор қилинган .\nАВ қийматида акциз солиғи ҳисоби\nИмпорт қилинаётган асосий восита товарнинг кузатув ҳужжатлари ёки БЮДда кўрсатилган қийматдан келиб чиқиб, уларни бухгалтерия ҳисобига қабул қилиш санасидаги МБ курси бўйича қайта ҳисоблаб – сотиб олиш бўйича бошқа харажатларни ҳисобга олган ҳолда кирим қилиниши керак . Акцизости товарлар учун бундай харажатлар жумласига акциз солиғи ҳам киради.\nИмпорт ускуна сотиб олинди\nКорхона шартномага асосан 10 минг АҚШ долларига ускуна сотиб олди. Божхона расмийлаштируви, етказиб берувчига ҳақ тўлаш ва бухгалтерия ҳисобига қабул қилиш пайтида МБ доллар курси 1 АҚШ доллари учун 10 400 сўмни ташкил этди.\nАВ объектини кирим қилиш билан боғлиқ харажатларнинг умумий суммаси қуйидагиларни ўз ичига олади:\nимпорт қилинаётган акцизости товарларига акциз солиғи - 10 400 минг сўм (104 000 минг сўм х 10%);\nбожхона божи (20%) - 20 800 минг сўм (104 000 х 0,20);\nҚҚС – 20 280 минг сўм ((104 000 + 10 400 + 20 800) х 15%);\nбожхона расмийлаштируви учун йиғим – 260 минг сўм;\nсотиб олиш билан боғлиқ бошқа харажатлар – 5 529,5 минг сўм ҚҚСсиз.\nБухгалтерия ҳисобига ускуна 140 989,5 (104 000 + 10 400 + 20 800 + 260 + 5 529,5) минг сўм қиймати бўйича қабул қилинади. Яъни акциз солиғи ускуна қийматига киритилади.\nКорхона ҚҚС тўловчиси ҳисобланади, шу боис ҳисобга олиш қоидаларига риоя қилинган тақдирда 20 280 минг сўм миқдорида тўланган ҚҚС суммасини ҳисобга олади (АВнинг бошланғич қийматига киритмайди).\nАкциз солиғининг ТМҚ қийматида ҳисоби\nАгар корхона кейинчалик реализация қилиш (қайта ишлаш) учун акцизости товарлар ёки хом ашё сотиб олган бўлса, акциз солиғини уларнинг таннархига киритинг .\nКорхона кейинчалик қайта ишлаш учун нефть маҳсулотларини импорт қилди. Импорт қилиш чоғида божхона тўловлари, жумладан акциз солиғи ва ҚҚС тўланди. Корхона – ҚҚС тўловчиси, шу боис тўланган ҚҚС суммасини ҳисобга олиш қоидаларига риоя қилинган тақдирда ҳисобга олиши мумкин. Акциз суммасини ТМҚ қийматига киритиш зарур .\nЕтказиб берувчилардан товарлар (нефть маҳсулотлари) олинди, ш.ж. акциз\nТоварнинг таннархига киритиладиган хизматлар суммалари (декларант, божхонада сақлаш, транспорт ташкилоти ва ҳ.к.лар хизматлари)\nИмпорт қилишда ҳисобга олинадиган ҚҚС суммаси\nБожхона тўловлари ва ҚҚСни тўлаш\nОмборга кирим қилиш\nХизматлар қийматида акциз солиғи ҳисоби\n2019 йилдан бошлаб мобиль алоқага акциз солиғи солинади .\nМобиль алоқага ҳақ тўлаш бўйича харажатлар\nКорхона мобиль алоқа хизматларига ҳақ тўлайди. Абонент тўловига акциз солиғи ва ҚҚС киритилган, у битта рақам учун 51 750 сўмни ташкил этади, шу жумладан ҚҚС – 6 750 сўм, акциз солиғи – 7 500 сўм. ҚҚС тўловчиси бўлган корхона ҚҚС суммасини ҳисобга олиш қоидаларига риоя қилинган тақдирда ҳисобга олиши мумкин. Акциз суммаси хизматлар қийматига киритилади.\nАлоқа хизматлари, ш.ж. акциз солиғи давр харажатларига киритилди\nҲисобга олигадиган ҚҚС суммаси\nАлоқа хизматлари учун ҳақ тўлаш\nАкциз солиғи тўловчилари ҳисобварақ-фактурада акциз солиғи ставкаси ва суммасини кўрсатишлари шарт .